Dah 10 Tahun Kahwin Sekali Pun, Isteri Jangan Segan Mandi Bersama Suami. Ketahui Kebaikannya, No 3 Tu Paling Win!

Bercerita perihal mandi, itu memang menjadi aktiviti kebiasaan setiap antara kita. Malah sebagai ibu, kita juga sudah biasa memandikan anak-anak semasa mereka kecil. Namun ada sesuatu yang antara kita jarang hendak buat tentang mandi ini.

Apakah dia? Ia adalah mandi dengan pasangan. Mungkin kalau ada yang pernah buat di awal-awal perkahwinan, namun bila usia perkahwinan semakin matang, terasa segan dan malas pula untuk terus melakukan aktiviti nan satu ini.

Sebenarnya, alangkah ruginya kita sebagai isteri jika tidak mengekalkan amalan mandi bersama suami. Nak tahu apa sebabnya, jom semak!

[su_highlight background=”#e9e4e5″ color=”#a1192c”]5 Manfaat Mandi Bersama Pasangan[/su_highlight]

Cara untuk kekal romantis memang banyak, dan salah satu daripadanya adalah dengan mandi bersama. Apabila suami dan isteri melakukan aktiviti privacy sepertinya ini yang dilakukan bersama-sama akan menambah keharmonian  dan romantisnya hubungan di dalam rumah tangga.

2. Bentuk badan lebih menawan

Tidak dinafikan bila bentuk badan semakin kurang menarik boleh menyebabkan sesetengahnya berasa malu untuk mandi bersama. Namun jangan jadikan ini alasan tetapi jadi ia sebagai semangat untuk berusaha menjaga bentuk badan dengan sebaik mungkin agar terlihat sempurna di mata pasangan.

Mandi bersama suami isteri

Setuju atau tidak, bila mandi bersama sebenarnya lagi mudah untuk kita dapat membersihkan diri? Apa tidaknya, saat mandi bersama itulah bolehlah suami tolong sabun dan gosok pada bahagian-bahagian badan yang tidak dijangkau oleh tangan kita sendiri.

Kalau sesiapa yang belum pernah mandi bersama, baik cuba sekarang dan rasa kesannya. Biasanya selepas mandi bersama suami anda akan rasa lebih tenang dan bebanan atau tekanan kerja akan hilang.


“Kasih Anak hingga Ke Liang Lahad.”  Adik Kongsi Kisah Abang Meninggal Dunia Lepas Sejam Kebumi Ibu. Allahu Sebaknya!

Ajal maut, jodoh pertemuan asemuanya rahsia Allah S.W.T. Tiada siapa yang dapat menghalang andai kematian itu tiba. Namun, sebagai manusia biasa, kita seharusnya redha dengan ketentuan tersebut kerana itu semua adalah takdir daripada Maha Kuasa.

Ibu yang disayangi dijemput ilahi dan sejam kemudian abang pula menyusul tanpa sebarang petanda.“Hanya selepas sejam selesai kebumikan mak abg sulung kami Shuhaimi Saidin (berbaju melayu biru dlm gambar) turut dijemput pergi buat selamanya.”

Xda sebarang tanda pun abg akan pergi tnggalkan kami, tnggalkan isteri, tnggalkan 5 org cahaya mata yg masih kecil, masa kebumikan mak abglah org yg paling kuat, abglh org yg paling tenang.

Seperti tidak percaya, apa yg berlaku bagaikan mimpi, kisah yg terjadi ibarat drama tv yang telah disusun atur perjalanannya…

Kisah duka keluarga kami bermula ptg selasa 23.6.2020 apabila mak mengadu sakit dada, kami terus bawa mak ke klinik besar kangar sbab time tu dh pukul 5 lebih, klinik terdekat dh tutup. Pagi tu mak okey ja, siap boleh pi kedai, bjalan bsembang kt rumah jiran. Mak mmg dh ada darah tinggi, kencing manis & kolestrol tinggi.

Sampai di klinik kangar doktor check bacaan jantung mak xberapa cantik, mak terpaksa ditahan ward HTF Kangar. Hari pertama di ward mak jadi bselera makan, tidur pun lena, sblmni kat rumah mak x mcm tu, makan xbrpa selera, payah nk tidur.

Hari kedua rabu 24.6.2020 mak makin ceria, muka pun dh makin berseri, dh x mgadu sakit dada dah. Mak masih diberi ubat cair darah oleh doktor. Hari kedua ni ptg dlm jam 4 cmtu abg sulung kami dari manjung sampai kt hospital & terus ziarah mak, lepas ziarah tu baru abg balik ke rumah mak. Abg balik dgn menbawa isteri & 4 org anaknya, anak yg sulung form5 & tnggal dgn opahnya di Kuala Kangsar, abg xsempat utk snggah ambil dia.

Hang Kena kuat Dik

Hari ketiga khamis 25.6.2020 mak semakin pulih, ubat semua mak makan dgn baik, mak ceria sbab plan awal doktor janji harini mak dah boleh keluar ward tapi ptg doktor check semula jantung mak bacaan kembali x normal, doktor ckp saluran jantung mak ada sedikit tersumbat, doktor xbenarkan mak balik sbab nk pantau lg.

Hari keempat jumaat 26.6.2020 lebih kurang jam 5.30 ptg mak xda dalam tidur, kami anak beranak hnya tnggalkan mak sekejap, sampai jiran katil sebelah & depan mak pun xsedar mak hembuskan nafas terakhir waktu mana. Mmg dh tertulis mak nak pergi tanpa kami anak beranak disisi. Aku sangat lemah, jantung aku berdegup kencang, nafas aku bagaikan tersekat, aku terpaksa diberi bantuan oksigen oleh nurse. Masa ni abglah org yg paling tenang, dia dtg dekat aku, dia tepuk² blkg aku & ckp kt aku hang kena kuat dik, jang lemah, kuat! kuat! Xsangka kata² itu petanda yang dia akan memberikan tanggungjawab besar kt aku.

Tak tidur berjaga malam

Mak pergi di hari jumaat yg penuh keberkatan, dlm keadaan yg kami langsung xjangka, mak sangat ceria haritu, seperti xda apa yg berlaku. Jenazah mak jangka dpt dikebumikan hari itu juga selepas solat isya. Tapi apakan daya kita merancang Allah yang menentukan, jenazah mak xdpt disimpan mlmtu oleh sebab hujan.
Jenazah mak dibawa pulang ke rumah diiringi hujan renyai sepanjang jalan, mlmtu rasa sangat tenang. Kami sekeluarga xdpt tidur mlmtu, smuanya silih berganti membacakan surah yaasin utk mak.

Sabtu 27.6.2020 awal² pg lagi mak dimandikan. Kami anak beranak bersama memandikan mak buat kali terakhir. Abg sulung kami dialah org yg paling kuat menguruskan jenazah mak. Masa ni ada lg seorg anak mak yg belum sampai yg bertolak balik dari kuantan. Mak dikafankan dgn cermat, selesai kafankan mak kami anak beranak mencium dahi & pipi mak buat kali terakhir, dah selesai semua muka mak nak ditutup, time ni Alhamdulillah kak yg dari pahang tu sampai, kak sempat mencium mak buat kali terakhir.

Kakak rebah, dia menangis sekuatnya, manakan tidak last dia jumpa mak setahun yang lalu, suasana hiba kembali memenuhi ruang rumah, kak terpaksa dipapah masuk ke bilik sbab masa ni dah nk solatkan mak, jenazah mak perlu disegerakan, sampaikan saat ini abg sulung kami masih xda apa² tanda, dia terus menjadi tonggak kami dlm menguruskan jenazah mak.

Mak disolatkan dirumah dalam jam 10.30pg cmtu. Selesai solat mak terus dibawa ke tanah perkuburan utk dikebumikan diiringi cuaca yg sangat baik, redup ja. Abg kami (berbaju melayu biru dalam gambar) dia org pertama yang turun ke liang lahad. Jam 11.15pg jenazah mak selesai dikebumikan, Alhamdulillah Allah permudahkan segalanya.

Abang mengadu kelabu mata & pedih dada

Semua org beransur pulang, aku & abg antara org terakhir yg bergerak keluar dari tanah perkuburan. Saudara mara semuanya beransur pulang ke rumah, hnya beberapa org yg masih ada.
Jam 11.30pg abg yg berehat utk redakan letih tetiba mengadu kelabu mata & pedih dada, abg tetiba rebah & separuh sedar. Kami adik beradik yg masing² berehat utk redakan letih tetiba didatangi suasana kecoh. Kami cuba bagi bantuan awal kt abg, urut² seluruh badannya, sapu badan dgn kain basah. Masa ni badan abg sangat sejuk seperti direndam ais batu, kebetulan ada seorg sudara mara anggota RELA yg ada sedikit asas, dialah yg bantu sementara menunggu ambulans sampai. Abg mmg dah ada penyakit kencing manis & kolestrol tinggi

Jam 12.00 tghhari Ambulans sampai, abg terus dibawa ke HTF kangar diiringi isterinya. Masa ni abg masih separuh sedar. Kami dirumah semuanya dah gelisah, apa lagi dugaan yang akan datang. 10 minit dalam perjalanan ke hospital abg dah mula xsedarkan diri. Bantuan oksigen terus diberikan dalam ambulans.
Jam 12.30 ambulans sampai ke hospital, abg terus dibawa masuk ke REDZONE, doktor sedaya upaya utk kembalikan degupan jantung abg, 30 minit berlalu jam 1tghhari abg disahkan meninggal dunia.

ALLAHUAKHBAR! Keluarga kami diuji sekali lagi, terasa bagaikan tidak percaya, abg pergi buat selamanya meninggalkan alam dunia mengikut emak hanya selepas sejam selesai kebumikan mak, dunia bagaikan gelap seketika, saudara mara yang tadinya masing² dah sampai rumah dikejutkan dgn satu lg berita kematian. Abg pergi dengan begitu pantas, air mata mengalir kembali membashi pipi, anak² abg yg masih kecil menangis sekuatnya, suasana hiba kembali memenuhi ruangan rumah…

Jenazah abg diuruskan terus di hospital, jam 5.30ptg jenazah abg tiba di rumah & disolatkan. Kami adik beradik & anak beranaknya mencium dahi abg, dahi ayah mereka buat kali terakhir muka abg nampak tersenyum ja, sangat bersih, masa cium pipi tu muka abg rasa sangat sejuk, sejuk seperti diletakkan ais, xtahu dari mana datangnya sejuk itu.

Anak cium dahi ayah buat kali terakhir

Tepat jam 5.50 ptg anak abg yg sulung selamat tiba & sempat mencium dahi ayahnya buat kali terakhir. Suasana hiba kembali memenuhi ruangan rumah, manakan tidak kali terakhir anak sulungnya berjumpa ayahnya masa hari rasa puasa tempoh hari.

Tepat jam 6ptg jenazah abg disolatkan & dibawa ke tanah perkuburan. Kami sekeluarga lagi sekali kembali ke sana utk menguruskan jenazah abg. Aku yg tadi kuat menguruskan jenazah mak sudah tiada daya, kaki aku lemah melangkah, aku hanya mampu duduk melihat saudara lain kebumikan abg.

Abang, kami adik beradik sangat sayangkan abg, abg adalah abg terbaik yg kami pernah ada, abg xpernah tinggi suara dgn kami, xpernah memarahi kami teruk² & sangat hormati mak ayah. Kawan² yg rapat dgn arwah abg tau cmna sifat abg yg sangat disenangi rakan taulan.

Mak, kami anak beranak sangat sayangkan mak, mak adalah ibu terbaik yang kami pernah ada. Mak membesarkan kami dengan penuh kasih sayang, mak bekerja keras tulang 4 kerat dalam bembesarkan kami 6 beradik tanpa pernah mengeluh, halalkan makan minum kami, halalkan susu yang mak pernah berikan pada kami, Amin Amin ya Rabbal Alamin…

Kisah yang menjadi sejarah buat keluarga kami
Kisah yang menjadi bualan buat kampung kami kerana belum ada kisah kematian yang sebegini rupa di kampung kami. Allahurabbi…

Masa awal PKP dulu aku beriya² sangat utk beli cangkul, xsangka cangkul yg aku beli & simpan tu buat ptama kalinya digunakan utk kebumikan mak & abg

Allah xkan menguji hambaNya diluar kemampuannya. Tamparan besar buat aku, dalam sekelip mata kehilangan dua insan tersayang dengan cerita yang berbeza dalam tempoh waktu yang sama. Kami 6 beradik hanya aku & abg aku shj lelaki. Kini aku terpaksa menggalas tugas sebagai waris buat keluargaku, tugas yang berat utk aku galas…

Yaaaa semua org akan merasakan kehilangan, tapi org yang tidak pernah melaluinya xkan dpt mendalamai apa yg kita rasakan, peritnya kesakitan yang kita lalui, kesakitan rindu yang tiada berpenghujung, rindu pada org yang sudah tiada…

Kini hanya doa & sedekah yang dapat aku kirimkan….
Semoga tenang disana Ibu & Abgku…

ALLAHUAKBAR! ALLAHUAKHBAR! ALLAHUAKHBAR!

Al-Fatihah

Coretan diari keluarga kami Saidin Awang
28.6.2020 | 10.30pm – 12.30am

Sumber gambar: Sinar Harian


“Ini Jalan Terakhir Abi Pujuk Kau Nak.” Ayah Ini Sanggup Berniqab Demi Susukan Anak Cuit Hati Netizen. Kelakar Tapi Berjaya.

Kalau demi anak-anak, apa sahaja sanggup dilakukan. Gelagat seorang bapa memakai niqab demi memberi susu kepada anak kecilnya mencuit hati netizen.

Kisah tersebut dikongsikan oleh isteri kepada lelaki tersebut menerusi laman facebooknya.

“Bila mak kau busy dgn order, haqq pulak merengek nk ibu. Sekali bapak kau dtg..terus senyap. Mata haqq pun tengok mcm pelik, mcm seram ?? .

“Selalu kalau ibu pakai niqab sembang dgn haqq, haqq mesti senyum. Tp kali ni bulat mata dia. Ini klu bapak kau batuk Confrm kantoi.

“Kami anak 5 Perempuan, 1 lelaki. 9thn baru dpt yg si baby. Harus la manje nak merap ngn mak ?, sampai abi pun terpaksa olok2 jadi mak,” ujar Farizah lagi.

Dalam masa yang sama si isteri menafikan, perkongsian tersebut sengaja dibuat bagi mempromosikan bisnesnya.

“Kami x mintak pun di viralkn. Post pun hanya kt wall sendiri jerk. Mmg kt dlm rumah ibu x pakai niqab, tapi dh tu jln terakhir abg abu buat nk kasi dia senyap. Puas dh pujuk dia melalak je. Korg pun tau kan yg kak fie kau busy lalety nie dgn class, soal jwb student. Mmg betul baby lebih kenal bau ibu @ ayah nye. Tp klu dah cara tu je yg buat dia syp. Mungkin haqq tu diam sbb terkezut, sebab pelik..bkn sbb dia igt tu ibu dia ker kan. Muka haqq pun nmpk sgt mcm muka terkezut ?

Siapa yg snap pic? Kitorg nie anak ramai la dik non, pak non. Anak dara kami ade 5, haqq sorg ni jer si anak teruna. Klu kak fie sndri yg snap pic pun ape mslh nye? Mmg dh tgh busy dok lyn soalan2 student dlm group. Berbelas2 group. Kena student yg tgh membaking..dok tanya cikgu, cikgu plak x reply2..mau bantat pulak kek student aku. Setiap anak x sama. Begitu jugak anak cik puan/tuan x sama dgn ank sy.

Kalau nak kata ni teknik marketing, jauh sekali. Kitorg x perlu marketing kot. Lagi pun bkn baru sekali kami jd viral. Semua hanya utk kenangan di wall sendiri biar haqq tengok nti bila dia dh besar andai panjang umur kami.

Tapikan.. Biasa lah, bila dh jadi viral sana sni, komen kecaman dr netizen x boleh lari. Tapi kami ok jerk. Kita manusia tiada yg sempurna. Maaf dr kami andai post ni menjadikan anda sakit hati, memualkan, hambar @ ape2 jer la ? yg baik dtg dr Allah swt, yg buruk dtg dr kami sendri…


Patutlah Perangai Anak Banyak Ikut Ayah, Rupanya Rasa ‘Sense Of Belonging’ Tu Kuat!

Ramai ibu ayah cuba menjadi yang terbaik dalam mendidik anak agar membesar menjadi insan yang berjaya dalam hidup.

Biasanya dalam mendidik anak, kita cenderung melihat ibu adalah paling rapat dengan anak untuk mendidik.

Namun dari segi tingkah laku hakikatnya ia menjurus kepada ayah bukan ibu! Dengan kata lain, anak senang ikut ayah berbanding ibu.

Biarpun ayahnya garang, ibunya penyayang, namun ayah tetap menjadi idola, malah karektor anak pun sama ikut ayah.

Bapa borek anak pun rintik.

Kenapa karakter anak banyaknya ikut ayah?
– jalan ikut ayah
– cara cakap ikut ayah
– perangai ikut ayah
– degil ikut ayah
– tidur ikut ayah
– makan ikut ayah

Tak semua tapi almost semua anak-anak akan banyak ikut ayah berbanding ibu.
Ini kerana menurut pakar perkembangan psikologi Moritz Daum, anak anak cenderung untuk mengikut apa ibu ayahnya buat kerana anak mahu ada RASA KEKITAAN ( Sense Of Belonging )

Dan ayah adalah orang yang paling banyak berikan anak rasa kekitaan ni. Serius!
Sebab itu la kalau kita perhatikan.

– anak ni lebih takut pada ayahnya berbanding ibu
– anak ni lebih suka dapat pujian oleh ayahnya berbanding ibu
– anak ni lebih suka bermain dengan ayahnya berbanding ibu
– anak ni lebih mudah di nasihatkan oleh ayahnya berbanding ibu
– anak ni lebih mudah patuh pada arahan ayahnya berbanding ibu

Ayah memang idola sejati setiap anak. Setiap gerak geri si ayah ni sentiasa di perhati dan di ikuti oleh anak anak. Biasa la tu, apa idola buat, kita mesti nak ikutkan.
Sampaikan ada ayah yang kuat kentut pun, anak boleh ikut juga. Haha, ini serius!
Kesimpulannya, jika kita nak mencorak anak kita perkara pertama kita kena buat adalah corak dulu diri kita.

Sedar tak sedar, bulan depan dah masuk bulan Ogos tau, bulan Kemerdekaan Malaysia!

Sebagai rakyat yang cintakan tanah air, mesti anda ada cara tersendiri nak eskpresikan rasa cinta dan bangga menjadi Anak Malaysia kan? Betul tak?!

Ehhh jangan cakap kat sini, simpan idea anda tu dan hantarkan kepada kami dengan menyertai Virtual Himpunan Saya Anak Malaysia!


Isteri Merajuk Bukan Tak Sayang Suami, Tetapi Terlalu Sayang! Sungguh Inspirasi Perkongsian Ini Untuk Suami Isteri

____________________________________________________________________

Isteri Merajuk Tanda Sayang

Suami jangan di manjakan sangat ego tu. Takut lama-lama nanti ego jadi buas, sehingga salah sendiri pun masih rasa diri betul.

Orang perempuan ni merajuk tak pernah tak kena tempat. Dia tak akan merajuk dengan kawan-kawan, dia tak merajuk dengan adik beradik, dia merajuk dengan suami mereka sahaja.

Sebab merajuk tandanya SAYANG !

Bila dah terlalu sayang hati mudah terguris. Itu sebab hal-hal kecil yang jarang kita buat boleh trigger rajukan si isteri.

Balik kerja lambat isteri merajuk, dah penat masak kita tak makan dia merajuk, tak wish besday pun dia boleh merajuk.

Ada bagusnya isteri merajuk sebab ia boleh jadi peringatan pada kita yang selalu sibuk bekerja dan jarang ada di rumah. Bila isteri merajuk itu tandanya mereka dambakan perhatian dari kita.

Wanita ni tuhan ciptakan dengan penuh emosi. Emosi yang kena dibelai, kena disayangi dan kena dimanjai dengan kasih sayang.

Itu sebab bila kita jarang belai, jarang tunjuk rasa sayang dan jarang manjakan isteri kita, hati mereka mudah terguris. Di tambah pula dengan ego lelaki yang berhati batu, semakin rasa di robek-robek hati si isteri.

Ego adalah MUSUH KETAT Emosi !

Jika tanda sayang isteri adalah dengan banyaknya emosi.

Maka tanda sayang suami adalah dengan sedikitnya ego.

Bahaya jika dalam rumahtangga kita ego lebih banyak dari emosi, takut si isteri banyak pendam perasaan dan makan hati. Tunggu masa untuk meletus je tau..

Nak keluarga kita aman dan bahagia jangan gemukkan ego tapi gemukkan emosi isteri, barulah kita pandang muka isteri jadi berbunga-bunga.

Jangan ego-ego ya, keluarga tempat bertolak ansur bukan tolak menolak.

p/s : Kongsikan dengan pasangan anda semoga mereka pun dapat manfaat.


“Ayah Diberhentikan Kerja & Ibu Hidap Penyakit Saraf..” Anak Kelahiran Johor Ni Lega Dapat Tajaan Belajar!

Mencipta kejayaan di dalam pembelajaran tentunya suatu kenangan yang manis, namun tidak dinafikan setiap kejayaan yang diperolehi punya cabaran dan dugaan yang tersendiri.

Apatah lagi andai dilahirkan di dalam keluarga yang serba kekurangan dan dalam masa yang sama diuji pula dengan kesihatan orang tua, pasti perjalanan hidup terasa begitu sukar.

Namun semua itu bukan halangan bagi anak kelahiran Muar, Neo Siew Rou, 19 untuk melanjutkan pelajaran ke Amerika Syarikat (AS) menjadi kenyataan selepas menerima tajaan Program Penajaan Pendidikan Petronas (PESP), berikutan memperoleh keputusan cemerlang – 10A dalam peperiksaan Sijil Pelajaran Malaysia (SPM) tahun lalu.

Memetik berita di myMetro, difahamkan Siew Rou yang berasal dari Muar, Johor tidak menyangka panggilan telefon yang diterima pada lewat petang itu akan mengubah hidupnya buat selama-lamanya.

“Kini saya boleh melanjutkan pelajaran tanpa risau yuran yang mahal mahupun perbelanjaan menyara diri kerana yuran ditanggung sepenuhnya dan dapat elaun juga,” kata Siew Rou yang merupakan seorang daripada 301 pelajar tajaan PESP di seluruh negara.

Sepanjang hidupnya, Siew Rou sentiasa percaya bahawa keadaan keluarganya yang serba kekurangan akan sentiasa membayanginya.

“Ayah sudah diberhentikan kerja ketika pandemik. Ibu pula menghidapi penyakit saraf otot atau Muscular Dystrophy yang tiada penawar. Mereka adalah pendorong semangat untuk saya berjaya,” luah Siew Rou yang melihat pendidikan sebagai satu-satunya jalan keluar.

Sewaktu menuntut di Sekolah Menengah Tun Dr Ismail (SMKTDI), Siew Rou sangat aktif menyertai aktiviti kokurikulum sehingga dinobatkan pelajar terbaik di sekolahnya.

“Saya mula berjinak dengan pengucapan awam bahasa Melayu sewaktu di tingkatan dua. Sebelum ini saya seorang yang agak introvert dan pengucapan awam dapat meningkatkan keyakinan diri saya.

“Saya tidak pernah menyangka dapat mengatasi kegugupan di atas pentas dan bercakap di hadapan ratusan orang, apatah lagi guru saya.” kata Siew Rou yang juga ketua pelajar serta Presiden Persatuan Bahasa Melayu sekolahnya.

Pencapaian paling membanggakan Siew Rou adalah apabila diumumkan satu-satunya pelajar di sekolahnya yang mencapai Kecemerlangan Tinggi (O Level) dalam Kuiz Kimia Kebangsaan Malaysia 2020 atau Kuiz Kimia Kebangsaan Malaysia (K3M) anjuran Institut Kimia Malaysia dengan kerjasama Kementerian Pendidikan Malaysia.

Ia merupakan kuiz yang dilaksanakan di seluruh negara bertujuan menguji kefahaman kimia dalam kalangan pelajar sekolah menengah di Malaysia.

Selain itu, beliau turut dianugerahkan Anugerah Nilam dan mewakili sekolahnya dalam pertandingan itu.

Memiliki kebolehan untuk memberikan tumpuan yang sepenuhnya bagi setiap perkara merupakan bakat semula jadi yang ada pada dirinya.

Ini dapat dilihat daripada kebolehannya mewarisi bapanya bermain Xiangqi dan Go – catur tradisional Cina. Beliau juga mendalami kesusasteraan tradisional Cina serta seni mempertahankan diri Wushu.

“Jika kita ingin belajar sesuatu, ia akan jadi mudah bila kita dapat fokus sepenuhnya,” katanya yang berasa sangat bertuah selepas berpeluang mendalami budaya yang semakin dilupakan ini.

Keupayaan untuk fokus di dalam kelas adalah kunci kejayaan Siew Rou.

“Sentiasa fokus dalam kelas dan dengar kata guru. Saya juga tidak suka memaksa diri untuk belajar dan menganggap proses pembelajaran adalah satu perkara yang menyeronokkan,” kata Siew Rou yang hanya menghabiskan dua jam sehari untuk belajar sebelum menyiapkan kerja rumahnya.

“Latar belakang atau keadaan kewangan keluarga bukan kriteria utama dalam menentukan masa depan kita. Bercakap melalui pengalaman, perkara yang biasanya membentuk kita bukan kesusahan itu sendiri, tetapi cara kita menanganinya,” kata Siew Rou.

Bercita-cita melanjutkan pelajaran ke Stanford dalam bidang biokimia, Siew Rou kini mengikuti American Degree Transfer Program (ADP) di Taylor’s Lakeside Campus sebagai persediaan sebelum terbang ke AS pada Ogos tahun ini.

Sumber : myMetro


Alamak! Hari Raya Semakin Hampir Tapi Tema Belum Ditentukan Lagi. Ini 16 Idea Padanan Baju & Tudung, Memang Cun Habis!

Hari raya bakal menjelang kurang 2 minggu dari sekarang. Namun masih ada lagi yang belum membeli baju raya kerana sukar menentukan baju, warna dan fesyen yang akan digayakan ketika hari kemenangan itu nanti.

Yang paling runsing tentulah kaum wanita. Mereka pastinya nak kelihatan cantik dan menawan di hari raya lebih-lebih lagi untuk diabadikan dalam gambar kenangan.

Bukan hanya baju raya, pemilhan warna tudung juga adalah penting bagi menaikkan lagi seri wajah dan aura si pemakai.

Kalau salah pilih warna boleh menyebabkan penampilan seseorang itu nampak tidak menyerlah dan boleh moody

Jadi, untuk kaum hawa di luar sana kami kongsikan idea padanan warna baju raya dan tudung supaya lebih cantik dan menyerlah.

JANGAN PENING! INI PADANAN WARNA BAJU RAYA & TUDUNG

Selepas ini jangan pening-pening lagi di depan almari ye, boleh cuba padankan ikut idea di atas untuk mudahkan kamu. Semoga bermanfaat!

[TIPS]


Ini Cabarannya Bila Ada Anak Kembar Yang Ibu Bapa Kena Ambil Peduli!

Menjadi ibu bapa yang mempunyai anak kembar pastinya mencabar. Ini kerana kasih sayang terbahagia dua atau berganda. Bukan mudah untuk disiplin anak kembar terutamanya jika mempunyai kembar tiga atau empat. Selidiki informasi oleh Dr Abdul Halim Masnan, Jabatan Pendidikan Awal Kanak-Kanak, Fakulti Pembangunan Manusia Universiti Pendidikan Sultan Idris, Perak,untuk ibu bapa mengenali karektor anak kembar supaya dapat mendidik dan mendisplin anak kembar dengan cara yang berhemah.

Kajian G Thomas Couser pada tahun 2003 telah membuat bancian di seluruh dunia dengan menunjukkan berlakunya kelahiran anak kembar bagi setiap 1000 kelahiran. Ini menunjukkan bahawa kadar kelahiran anak kembar yang agak kurang ini seringkali menjadi perhatian umum. Oleh itu, penting bagi keluarga yang mempunyai anak kembar ini mempunyai persediaan keibubapaan.

Tingkah laku yang baik atau buruk yang ditunjukkan anak kembar ini sebenarnya memerlukan tindakan yang berhemah daripada ibu bapa untuk memastikan mereka adalah pasangan adik beradik yang baik sampai akhir hayat. Kenali lima karektor si kembar untuk anda melakukan tindakan yang betul apabila menghadapi situasi seumpanya.

1.Tidak mahu berkongsi barang

Perkara ini bukan setakat berlaku kepada anak kembar, malahan kepada anak-anak yang mempunyai jarak umur yang rapat antara umur setahun sehingga empat tahun. Kanak-kanak dipengaruhi kecenderungan emosi mahu dimiliki seorang diri dan tidak mahu bermain bersama. Sebab itu, apabila anak kembar yang seiras ini bermain, pastinya akan memiliki perasaan tidak mahu berkongsi dalam aktiviti pembelajaran atau permainan tertentu di sebabkan ciri perkembangan emosi dan tahap tingkah laku yang boleh berubah-ubah pada setiap masa.

Tindakan ibu bapa:

Penting untuk mereka mengenali diri mereka yang unik ini, dilahirkan pada hari dan tempat yang sama, dengan ciri rupa serta anggotabadan yang hampir sama, dalam tempoh waktu kelahiran yang agak rapat. Ibu bapa perlu bijak dalam mengendalikan aktiviti bermain secara perkongsian berhemah ini dengan menjadikan mereka sebagai sahabat sejati. Penjelasan kepada anak mengenai keistimewaan diri mereka, sama ada memperkenalkan abang  yang lahir dulu, atau adik yang lahir kemudian, perasaan mesra dan kasih sayang perlu disemai selalu. Ini adalah penting pada awal perkembangan mereka supaya mereka mempunyai sifat adik beradik atau sahabat karib yang mempunyai nilai bertolak ansur dan berkongsi barangan bersama antara abang atau kakak dengan adik kembarnya.

Memang diakui cemburu antara sifat normal bagi kebanyakan kanak-kanak dalam apa jua keadaan. Lebih-lebih lagi bila cemburu itu melibatkan kasih sayang ibu bapa dan perhatian anak-anak kembarnya. Kadang kala dalam keadaan yang tidak disengajakan, ibu bapa melebihkan abang atau kakak daripada adiknya. Juga berlaku adik dilebihkan daripada abang atau kakaknya. Perhatian pula lebih kepada kehendak seseorang anak kembar yang inginkan sesuatu atau dihargai. Bila perkara tersebut tidak dipenuhi, perasaan cemburu semakin menjadi-jadi.

Tindakan ibu bapa:

Cemburu boleh dikawal. Seperti juga situasi berkongsi barang, cemburu juga perlukan perhatian dan kebijaksanaan ibu bapa mengendalikan aktiviti di rumah. Sebagai contoh, ibu yang melihat abangnya mendapat hadiah dalam pertandingan mewarna, tidak lupa juga menghargai bersama adik kembarnya itu. Menganggap bahawa usaha telah dilaksanakan, cuma nasib tidak menyebelahi adiknya, peranan ibu bapa menghargai segala usaha anak-anak kembar ini secara bersama adalah amat digalakkan. Seperti nasihat orang dulu-dulu, hari ini hari abang, esok mungkin hari adik pula. Kejayaan dirai, kegagalan harap dapat mencuba lagi.

Krisis identiti boleh berlaku dalam kalangan anak kembar jika mereka tidak didedahkan dengan mengenal diri mereka sendiri. Mereka beranggapan pasangan kembarnya adalah pesaing yang boleh memenangkan hati kedua ibu bapanya. Konflik ini akan menyebabkan mereka merasa tidak dihargai, kurang penghargaan kendiri, sering murung atau memberontak pada bila-bila masa jika tidak ditanggani dengan sebaiknya. Walaupun ada sesetengah pihak beranggapan kembar seiras ini mempunyai sifat atau perwatakan yang hamper sama, tetapi mereka tetap manusia yang perlukan perhatian seadilnya.

Tindakan ibu bapa:

Ibu bapa perlu bijak melihat sesuatu situasi yang kurang baik atau tegang. Jika salah seorang daripada kembar tersebut dalam keadaan murung atau marah, pengendalian situasi tenang perlu diadakan. Mereka perlu bekerjasama, bermain bersama, ke padang bersama dengan pengawasan kita. Jadikan mereka sebagai partnership yang bertanggungjawab, dalam apa jua tugasan yang kita atau mereka tentukan. Sebab mereka mempunyai kelebihan kecenderungan minat yang sama atas dasar jantina dan umur untuk melakukan aktiviti secara bekerjasama dengan lebih baik dan sempurna. Bila perasaan tanggungjawab dan ambil berat berlaku sesama adik beradik, apa juga yang melibatkan masalah dalam diri adik atau abang dapat diselesaikan bersama tanpa bantuan ibu bapa. Sikap ambil berat juga menjadi kunci kepada mengelakkan dari berlakunya krisis identiti bila mana masalah boleh diatasi secara bersama.

Tingkah laku adik beradik kembar ini selalunya dikatakan mempunyai sikap yang hamper sama. Ada pihak yang menyatakan mereka ini mempunyai sikap dan minat yang sama. Seperti cerminan diri antara satu sama lain. Persepsi ini sebenarnya kurang tepat, kerana walaupun mempunyai paras rupa dan anggota yang sama, tingkah laku sebenar tidak secara langsung mempengaruhi tindakan mereka yang sama pada setiap saat dan ketika. Sebab itu, bila adik atau si kakak berpelakuan negatif, sikap tersebut tidak mempengaruhi kembarnya secara langsung. Faktor persekitaran yang bersifat individual memungkinkan tingkahlaku yang berbeza boleh ditunjukkan oleh  kembar seiras ini. Contohnya, pengaruh gadget, media massa, rakan sebaya dan tindakan ibu bapa atau penjaga yang boleh menyebabkan sikap yang ditunjukkan oleh anak kembar ini boleh jadi berbeza.

Tindakan ibu bapa:

Penting untuk menjadikan mereka sebagai role model yang baik bagi setiap pasangan ini. Yang baik dijadikan tauladan, yang buruk dijadikan sempadan. Perlakuan yang baik yang dilakukan oleh salah seorang adik kembar, diterangkan kepada pasangannya. Biar meraka memahami bahawa perbuatan baik sangat disukai orang dan Tuhan. Sikap buruk yang dilakukan oleh pasangan perlu ditegah dan ditegur cara berhemah, dan dijelaskan bersama-sama. Perbanyakkan cerita berkaitan kisah tauladan yang baik supaya mereka sedar akan kepentingan berakhlak mulia.

Persaingan boleh berlaku dalam setiap adik beradik, sama ada mempunyai jantina yang sama atau sebaliknya. Bagi anak kembar pula, disebabkan faKtor belajar di tempat yang sama, persaingan pasti akan wujud. Apabila salah seorang kembar mendapat keputusan yang baik dalam pelajaran tertentu, sudah pasti pasangannya terasa tercabar atau tidak berpuas hati. Walau bagaimanapun, ada juga pasangan kembar yang tiada masalah berkaitan persaingan pelajaran, malah merasa bangga dengan pencapaian pasangannya disebabkan ikatan adik beradik yang baik.

Tindakan ibu bapa:

Seperti yang telah diterangkan berkaitan emosi kanak-kanak yang berbeza-beza walaupun kembar seiras, kebijaksanaan ibu bapa dan guru yang mengendalikan aktiviti mereka sangat dititikberatkan. Sebagai penjaga dan pendidik kepada aktiviti anak kembar ini, faKtor kelebihan yang dimiliki oleh salah seorang mereka, perlu dijelaskan dengan sebaiknya. Anugerah tuhan kepada setiap orang adalah berbeza. Mereka perlu diberikan kefahaman yang sebaiknya berkaitan pelajaran yang perlu dilakukan bersama-sama untuk memastikan kejayaan yang cemerlang dapat diraih. Sifat mengambil berat berdasarkan role adik atau abang, menjadikan keunikan yang mereka miliki ini dapat diperbaiki bersama sama ada di rumah atau di prasekolah

TAHUKAH ANDA

Kembar seiras

Tahukah anda, kembar seiras diibaratkan cerminan diri antara satu sama lain. Secara umumnya, faktor fizikal dan psikomotor yang dimiliki kembar seiras yang hampir sama ini menunjukkan kehebatan yang Maha Kuasa menciptakan makhluknya. Mereka juga akan menunjukkan kecenderungan berpakaian atau fesyen yang sama, minat terhadap permainan yang sama, cerita kartun yang sama dan makan kegemaran yang sama. Tetapi apa yang lebih menakjubkan ada dalam kalangan kembar seiras ini mempunyai faktor kognitif atau pemikiran yang hampir sama. Ramai dalam kalangan anak kembar mempunyai faktor kecenderungan minat terhadap aktiviti yang sama, mencapai keputusan pelajaran yang hampir sama sehingga ke peringkat pengajian tinggi serta bidang kerjaya yang sama!


Perunding Kewangan Ini Kongsikan Cara Cepat Setelkan Hutang Rumah

Ramai yang beli rumah untuk memberi keselesaan buat ahli keluarga. Bayaran ansuran rumah dalam tempoh yang lama memberi beban dan sekali gus menjejaskan perbelanjaan harian.

Bahkan kenaikan terbaharu OPR telah mengekang rakyat. Bah kan ada yang mengambil keputusan untuk tidak membeli rumah.

CARA CEPAT SETELKAN HUTANG RUMAH

Biasanya untuk rumah yang kita tengah duduk sendiri sekarang ni, kalau boleh kita nak cepat-cepat selesaikan baki hutang dengan bank.

Makin cepat selesai, makin cepat tenang fikiran, makin kurang untung yang bank dapat. Kau kan selalu dengki bank untung banyak, kan.

Untuk situasi dalam gambar kedua kat bawah ni, kalau kau dapat bayar double daripada ansuran bulanan sebenar kau akan jimat beberapa benda tau.

1. Kau jimat 278 bulan. Asalnya 35 tahun atau 420 bulan, tapi kau dapat setelkan hutang tu semua dalam masa 142 bulan saja, lebih kurang 12 tahun.

2. Kau jimat RM241,165. Amaun itu bank akan dapat daripada kau kalau kau maintain bayar ansuran bulanan macam biasa selama 420 bulan.

Banyak gila jimat kan? Mungkin masa kau beli rumah tu, memang kau mampu bayar RM1,771 saja sebulan. Sebab tu kau beli rumah harga gitu.

Then, katakan ada rezeki kau naik pangkat, kau dapat tukar kerja dengan gaji yang lebih baik, bolehlah cuba buat macam ni. Bayar double!

Nak saya tunjukkan macam mana nak selesai hutang rumah RM400,000 tu dalam masa 7 hingga 8 tahun? Bayar triple pula. Rujuk gambar ke-3.

Tapi kan, tak semua bank terus tolak principal untuk yang kau bayar lebih-lebih tu. Jadi, kau kena pergi ke bank untuk instruct bank accordingly.

Jenuh jugak kalau setiap bulan kau nak kena mengadap bank. Mungkin juga boleh guna cara lain iaitu buat satu lumpsum payment setahun sekali.

Boleh jugak macam tu. Ikut keselesaan, kesesuaian dan kerajinan masing-masing. Setiap bulan simpan dulu sementara duit lebihan kau dalam Tabung Haji.

Kalau kita faham tentang kiraan ni semua, payment pun cantik, tak ada istilah bank menindas atau bayar bertahun-tahun tapi hutang tak berkurang.

Bank tak pernah paksa kau sign. Kau sendiri yang apply, kau sendiri agree, kau sendiri yang sign. Cari ilmu, jangan asyik menyalahkan pihak lain saja. –

RUJUK INI


Masih Boleh Hamil, Dr Hamid Arshat Kongsi Tip Pemakanan Untuk Wanita Selepas pembedahan Cyst. Yang Penting Amal Cara Hidup Sihat!

Melihat gambar yang dikongsikan oleh Dr Hamid Arshat mengenai pembedahan Cyst, pasti ramai yang gerun dan tidak menyangka ketumbuhan tersebut mengandungi cecair berminyak, lemak dan rambut. Menakutkan juga bila melihat rambut tumbuh dalam kilang telur. Adakah harapan untuk hamil? Itu mungkin persoalan yang menjadi tanda tanya terutama kaum ibu.

menurut Dr Hamid, kes sebegini berlaku ke atas wanita tanpa disedari. Namun, ketumbuhan begini sebenarnya tidaklah bahaya jika dirawat lebih awal.

Justeru, beliau menyarankan mereka yang mempunyai masalah ini menukar gaya hidup yang lebih sihat.

Berikut beberapa tip gaya pemakanan selepas pembedahan cyst yang perlu ibu-ibu tahu.

DERMOID CYST PADA OVARI KIRI

Kandungan cyst ialah cecair berminyak, lemak dan rambut. Menakutkan juga bila melihat rambut tumbuh dalam kilang telor.

Satu jenis keajaiban, tidak terfikir rambut boleh tumbuh dalam ovari. Kejadian Allah, apa-apa boleh berlaku atas KehendakNya. Masih ada peluang hamil, ovary kanan dan tiub kanan masih normal.

Lepas bedah perlu amalkan cara hidup sihat.

MAKANAN UNTUK LEPAS BEDAH

1. Lepas bedah penting untuk meningkatkan immunty untuk mencegah tumbuh semula penyakit endometriosis , fibroid dan ovarian cyst serta untuk meningkatkan peluang hamil.

2. Ambil langkah untuk kurangkan stress. Exercise 30 minit setiap hari, banyak berzikir , baca quran 4-5 muka setiap hari.
Kurangkan pendedahan kepada toksin – jauhkan menghidu asap beracun, semburan insecticide dan pewangi dirumah dan dalam kereta. Gunakan bahan-bahan organik untuk syampu, sabun, minyak rambut dan deodorent.

3. Sangat penting makanan berzat dan berkhasiat, Jauhkan semua makanan dan minuman yang mengandungi pengawet, perisa dan pemanis, saperti fast foods, junk foods, burger, hot dog, nuggets, french fries dan lain-lain.
Juga jauhkan makanan dan minuman yang mengandungi gula dan tepung – donut, kueh2, ice krim , chocolat dll. Jauhkan minuman soft drink , jus dan kordial dalam botol atau kotak.

4. Makan 70% bahan2 mentah dan segar , iaitu buah-buahan dan sayur-sayuran. Makan lebih buah tempatan saperti papaya, nenas, jambu batu, tembikai , dragon fruit dan lain-laian. Saya galakkan makan ulam , sayur bayam, bendi, terong, kangkung, cekur manis, daun turi dan keledek merah.

5. Amalkan minum jus buatan sendiri tanpa gula. Dua biji apel hijau, 2 carrot, 2 batang celery . Atau 1/4 buah papaya dan ¼ Nenas (khas sminggu dalam waktu haid). Buat jus asli campur sikit air jadikan satu jug , masuk peti ais semalaman.

6. Esok untuk sarapan pagi kacau dan minum satu gelas jus , lepas itu minum satu sudu besar extra virgin olive oil atau minyak kelapa dara.
Makan 2 biji telor separuh masak dan oat atau cereal lain. Jauhkan roti putih atau nasi putih. Makan roti whole meal dan brown rice.

7. Makanan selingan (tea dan coffee break) – jauhkan makanan bergula dan karbohadret. Makan buah-buah atau segenggam campuran kacang almond, gajus, kismis dan peanuts. Minum air mineral atau teh hijau. Jauhkan teh tarik atau nescafe susu.

8. Makan tengah hari – Cuba makan rojak, pecal, salad atau sup sayur. Makan seketul ayam, sepotong ikan atau daging. Minum air mineral ,air kelapa muda. Tengah hari tidak makan nasi atau lain-lain jenis karbohidrat.

9. Makan malam – Minum satu gelas jus diikuti satu sudu besar apple vineger atau satu sudu . Masak sup sayur kobis, karot, brokoli dan cendawan.
Atau buat rojak/pecal dari sayur kankung, taugeh, sengkuang, tempeh tauhu. Masak lauk ikan , ayam atau daging dengan menggunakan lebih halia, kunyit bawang putih dan merah serta serai. Gantikan nasi putih kepada brown rice.

10. Supplemen yang perlu untuk mencepatkan pemulihan luka dan pemulihan penyakit endometriosis ialah multivitamins, vit C 1gm, vit E 400 IU, Habatus sauda.Makan juga goji beri, lain-lain jenis berries, spirulina, rumpai laut.


Superhero Jr Gader, Cipta Sejarah Himpun 100 Kanak-Kanak Berpakaian Superhero

Hubungan yang erat antara ibu bapa dan anak adalah antara sikap yang mesti ada dalam membentuk sebuah keluarga yang harmoni. Menyedari pentingya aspek ini dalam kekeluargaan, justeru, Majalah Keluarga menganjurkan aktiviti Superhero Jr Gader di Shah Alam Convention  Centre (SACC) 4 Ogos yang lalu. Penganjuran ini adalah sempena Pa&Ma Baby Fiesta 2019 yang diadakan selama tiga hari bermula 2,3 dan 4 Ogos 2016.

Acara berlangsung dengan meriah apabila disertai oleh kanak-kanak yang berumur tiga hingga 12 tahun berpakaian watak-watak superhero antaranya Spiderman, Thor, Supergirl, Batman dan Hulk. Lebih manis, acara ini mencipta sejarah apabila buat julung kalinya majalah Keluarga setelah berjaya mengumpulkan kanak-kanak seramai 100 orang!

Setiap kanak-kanak di bahagikan menjadi 10 kumpulan untuk membentuk satu kumpulan yang dianggotai seramai 10 orang kanak-kanak. Kumpulan berkenaan diberi nama mengikut abjad seperti A,B,C,D,E,F,G,H,I dan J yang diketuai oleh seorang ketua kumpuan membantu kanak-kanak membuat aksi superhero secara serentak.

Terdahulu sebelum acara, peserta perlu bergaya di booth Pa&Ma dengan sesi fotografi. Acara bermula dengan perarakan masuk kumpulan mengikut urutan abjad ke pentas utama. Kemudian disusuli juga perarakan dengan persembahan Percussion dari Kidzania, Kuala Lumpur yang diiringi oleh 10 orang kanak-kanak superhero. Acara seterusnya memperlihatkan 100 orang kanak-kanak naik ke atas pentas dengan gaya superhero tersendiri termasuk lebih 40 penyertaan kanak-kanak dari Tadika Brainy Bunch Caw. Bandar Puteri Klang dan Tadika Integrasi Genius Khalifah.

Dalam pada itu, acara menarik ialah persembahan silap mata dari Kidzania Kuala Lumpur, permainan paper dance dan tiup belon. Dalam pada itu, acara dimeriahkan dengan cabutan bertuah. Majlis meriah didiserikan dengan kehadiran Timbalan Pengurusan Nu Ideaktif, Puan Ani Nadila, Editor Pengurusan Wan Erni Liza tanda sokongan program kekeluargaan ini.

Acara kemuncak program ini adalah penyampaian hadiah kepada pemenang Juara Superhero Jr Gader iaitu  dengan gelaran King dimenangi oleh Muhammad Rayyan Rifqi dan Queen: Delisya Dayana. Manakala 10 pemenang paling bergaya dan 10 pemenang paling sporting serta pemenang paper dance dan tiup belon.Majlis diserikan dengan acara potong kek Superhero dengan disusuli laungan ‘We Are The Superhero’.

Tidak lupa kepada kepada penaja seperti  Style Charming, Chewies, Dora The Movie, Homepop Corn, SuperPark Malaysia, Kidzania Kuala Lumpur, Restoran Hersha, Kek Lili Jamaluddin dan roti Gardenia yang memberi sokongan majlis berlangsung dengan meriah. Semoga berjumpa lagi di program Keluarga Gader seterusnya!

PELBAGAI AKTIVITI MENARIK

Dalam pada itu, pelbagai aktiviti menarik diadakan sepanjang tiga hari Pa&Ma Baby Fiesta ini berlangsung, pelbagai program telah dianjurkan antaranya Bengkel Penyusuan: Membesarkan Anak Hebat Dengan Susu Ibu! dengan menampilkan barisan panel seperti Pakar Perbidanan Sakit Puan, Dato’ Dr Hamid Arshat, Pakar Perbidanan Sakit Puan, Hospital UPM, Dr Maiza Tusimin dan Pakar Kanak-Kanak, Avisena Women’s & Children’s Specialist Hospital.

Selain itu, pada hari kedua fiesta pelancaran komuniti Pa&Ma Moms To Be khusus untuk ibu hamil juga telah berlangsung dengan jayanya dan pertandingan Merangkak Race yang mengumpulkan 60 bayi serentak dengan pelbagai aksi comel.

Pada hari terakhir fiesta dan sebagai tanda sokongan penggunaan kerusi keselamatan bayi dalam kenderaan persendirian, Pa&Ma juga telah melancarkan kempen Buckle Up untuk memberi kesedaran kepada ibu bapa.

Apa yang pasti, pengajuran ini telah menjanjikan pengalaman membeli belah menyeronokkan kepada pengunjung dalam suasana yang selesa. Sebanyak 100 vendor dari jenama terkenal turut serta dan memberi diskaun lebih 50 peratus untuk setiap produk. Jumpa lagi tahun hadapan.


Bagi Seorang Isteri, Hidup & Tanggungjawab Pada Suami Adalah Segalanya. Sebab Tu, Lepas Kahwin Kawan Dia Cuma Suami!

Saling melengkapi, itulah resipi kebahagiaan dalam rumah tangga. Dalam masa yang sama tidak lupa untuk menghargai segala penat lelah pasangan anda. Tidak kira sebesar zarah sekali pun.

Bukan wang ringgit yang didambakan setiap masa, namun kasih sayang yang dicurahkan dan perhatian sewajarnya itu sudah membuatkan ikatan suami isteri semakin kuat dan utuh.

Bagi sesetengah wanita, apabila bergelar isteri kehidupan mereka berubah seratus peratus. Tiada lagi istilah me time atau bersuka ria dengan kawan-kawan. Sebaliknya suami dan anak-anak adalah keutamaan.

Setiap hari bangun pagi,
Aku buka lampu, dia tutup aircond.
Aku masuk tandas, dia ironkan baju.
Aku solat subuh, dia sediakan sarapan.
Aku sarapan, dia masuk tandas dan solat subuh.

Masuk kereta,
Aku drive, dia bukakan makanan dan air,
Aku buka bluetooth, dia bukakan lagu,
Aku tengok kanan nak lintas, dia tengokkan kiri,
Aku menguap ngantuk, dia urutkan bahu.

Ada extra gaji,
Aku belikan hadiah utk dia,
Dia dapat job, ajak makan Seoul Garden.
Pergi ambil exam takaful, dia teman.
Pergi jalan TAR cari barang, aku teman.
Aku short duit, dia topup kan.
Aku buat investment, dia execute kan.

Dekat rumah,
Dia masak, aku potongkan bawang.
Aku masakkan maggi, dia buatkan ayam masak lemak.
Aku sapu lantai, dia mop kan lantai,
Aku belikan makanan kucing, dia mandikan kucing.
Aku ambilkan keropok, dia buatkan kopi.
Aku basuhkan baju, dia lipatkan baju.

Bila sakit,
Aku accident motor, dia bersihkan luka.
Dia operate apendiks, aku pimpin tangan ke tandas.
Aku demam, dia sediakan ubat.
Dia demam, aku sediakan kain basah dahi.
Aku sakit kepala, dia bawakan panadol.
Dia sakit gastrik, aku bawakan minyak panas.

Yang sebenarnya, dia boleh je buat semua benda sendiri, but of course bila dah kahwin ada give and take. Teammates macam Keluang Man dengan Tiong Man, Batman dengan Robin, Tom dengan Jerry. To have someone who got your back.

Bukannya dia tak boleh buat semua tu, tahun 2020 ni, Perdana Menteri perempuan pun byk dah ada cuma setelah selesai akad nikah, walaupun suami masih ada tanggungjawab lain-lain, tapi untuk seorang isteri, tanggungjawab kpd suami adalah segala-galanya untuk dia, hidup dia.

Lets just appreciate them and give them more & more setiap hari. Beri masa, perhatian, kasih sayang walaupun dah bertitle pengantin tua/veteran/lama. Because they deserved it, and we owe them that.

Sebab kalau bukan kita, siapa lagi?

Thank you Watiey Abdullah for the love and everything ❤

Sedar tak sedar, bulan depan dah masuk bulan Ogos tau, bulan Kemerdekaan Malaysia!

Sebagai rakyat yang cintakan tanah air, mesti anda ada cara tersendiri nak eskpresikan rasa cinta dan bangga menjadi Anak Malaysia kan? Betul tak?!

Ehhh jangan cakap kat sini, simpan idea anda tu dan hantarkan kepada kami dengan menyertai Virtual Himpunan Saya Anak Malaysia!


Raja llya Rancang Bersalin Dalam Air, Peminat Titip Doa.

Muat naik terkini pelakon kesayangan ramai, pelakon Raja Ilya menarik perhatian ramai peminat aktres ini di media sosialnya. Raja Ilya memuatnaik foto dan video mengenai bersalin dalam air berserta kapsyen mengenai kesedaran mengenai bersalin dengan mengunakan kaedah natural.

Raja Ilya, yang hamil bayi perempuan dan dijangka bersalin pada Julai depan memilih kaedah melahirkan bayi dalam air di Perth, Australia.

Raja Ilya, 37, atau nama sebenarnya Raja Ramilah Begum Raja Mohammad ini memberi corentan mengenai manfaat dan pengalaman ahli keluarga suaminya yang menggunakan kaedah berkenaan.

“Rupanya ramai Tak tau tentang Kaedah water birth , dorang ingat kan water birth ni sebab bunyi English so ini cara Mat Salleh.”

Aiyoo Tak cik Abang & Akak oi … di sebab kan kita ni dah di manjakan sangat dengan technology , sebab tu kita Tak tau wujudnya semua ni .. bukan saja water birth , even home birth .. Zaman2 dulu mana ada hospital sebelah Rumah , epidural laa apa la.. kau salin mana kau sempat, orang Kat perdalaman semua mana ada facility semua tu .

Now semua nak admit MASUK Hospital swasta untuk beranak lagi ada laa..

End of the day , it’s a choice ( Tak ada orang paksa , hidup masing2 pilihan masing2 )

CUBA SELAGI MAMPU

Katanya lagi, dia akan mencuba melakukan proses bersalin secara natural selagi mampu. Malah turut berkongsi bahawa saudara sebelah suaminya juga melakukan perkara yang sama.

Bagi ilya Selagi kita mampu dan Boleh buat secara natural kita buat , epidural tu pun sejenis drugs juga and kalau salah cucuk mampus lumpuh seumur hidup .. it’s not that straight Forward..

Family adik ipar ilya semuanya Home birth pakai bidan , padahal dorang Mat saleh kot .. sebab tu bila baca COMMENT COMMENT macam orang Tak bertamadun , Tak habis sekolah rasa nak share pasal ni ..

Mana korang nak tau semua benda ni kalau 24 jam main phone..

Terdapat beberapa kelebihan water birth ni.
Macam ni Contoh nya ;-

Wanita yang bersalin dalam air melaporkan berasa lebih terkawal, dengan kontraksi yang kurang menyakitkan. Mereka kurang berkemungkinan memerlukan epidural untuk pengurusan kesakitan atau ubat-ubatan untuk mempercepatkan kelahiran mereka. Nampaknya juga peringkat pertama bersalin mungkin berjalan lebih cepat.

End of the day , kita cuma merancang … semuanya dia tanganNya ..

PEMINAT TITIP DOA
Melihat perkongsian dan kapsyen mengenai perancanganya itu, ramai peminatnya menitipkan doa dan ada juga yang berkongsi pengalaman.


“Ibu Sakit, Ayah Hanya Ambil Upah Baiki Motorsikal.” Usia 9 Tahun, Anak Ini Galas Tugas Urus Rumah, Sering Ponteng Sekolah Tak Mampu Bayar Yuran.

Di saat rakan sebayanya bebas berlari dan bermain ke sana ke mari, dia pula sibuk menggalas tugas seperti seorang suri rumah. Usianya yang baru menjangkan 9 tahun, namun dia sudah matang dan tahu akan tanggung jawab yang perlu dilaksanakannya.Menurut

Anak sulung kepada pasangan Mohd Ridzuan Che Mat, 32, dan Siti Khodijah Shaari, 30, ini sedikitpun tidak kekok melakukan kerja rumah, seperti memasak dan menjaga adiknya.

Tambahan pula, Nur Syasya Balqis yang  menetap bersama keluarga di Kampung Panjang, Bukit Jenun, Pendang perlu melakukan semua itu bagi membantu ibunya yang sakit.

Alami tumpah darah

Menurut Siti Khodijah, anak perempuannya itu sudah belajar memasak sejak tahun lalu berikutan keadaan dirinya yang lemah akibat tekanan darah rendah.

“Saya mengalami tumpah darah tiga tahun lalu, namun akibat kesempitan hidup saya tidak mendapatkan rawatan di hospital, selain itu saya juga bimbang untuk meninggalkan anak di rumah jika saya dimasukkan ke wad.

“Suami saya hanya mengambil upah membaiki motosikal, kadangkala ada yang bawa motosikal mereka ke rumah tapi selalunya suami akan keluar baiki motosikal di rumah pemiliknya,” kata ibu kepada tiga orang anak ini.

Sering ponteng sekolah

Bercerita lanjut, Siti Khodijah berkata, dia hanya mampu berdiri dan duduk sekejap sahaja, manakala selebihnya dia akan baring.

Disebabkan itu, katanya, dia perlu mengajar Nur Syasya Balqis atau lebih mesra dipanggil kakak untuk memasak dan menguruskan rumah serta adiknya Nur Syamimi Amani, 5, dan Nuraisha Raina, 3.

“Anak saya sering ponteng sekolah untuk menjaga saya dan adiknya, walaupun dia sangat minat belajar tapi keadaan tidak mengizinkan.

“Kelas al-Quran dan Fardhu Ain (KAFA) pun dia ponteng, tambahan pula suami saya tak mampu nak bayar yuran berikutan pendapatannya hanya kira-kira RM400 sebulan.

“Pendapatan itu sekadar cukup untuk membeli barang keperluan, selalu apabila berbuka kami hanya makan nasi dengan ikan haruan yang dipancing suami pada sebelah petang, jika dapat makan sardin ia sudah dikira makanan mewah kami hari itu,” katanya.

Tidak buat persiapan raya
Ditanya mengenai persiapan menyambut hari raya, Siti Khodijah berkata, mereka sekeluarga tidak membuat sebarang persiapan mahupun membeli baju raya.

Katanya, dia kini lebih memerlukan bantuan untuk membaik pulih rumah mereka yang sangat daif berikutan sudah reput dimakan anai-anai serta bocor.

Rumah pusaka itu juga tidak mempunyai sebarang perabot dan bilik untuk mereka tidur.

Teringin makan ayam goreng

Sementara itu, Nur Syasya Balqis berkata, dia sangat teringin makan ayam goreng sebagai juadah berbuka puasa.

Malah, katanya, dia juga teringin menonton televisyen seperti kanak-kanak lain, terutama kartun Upin Ipin.

“Setiap hari saya akanc,” katanya.

Bagi orang ramai yang ingin membantu keluarga ini, mereka boleh menghubungi Siti Khodijah melalui nombor 017-5042889 atau nombor akaun Bank Rakyat atas nama Mohd Ridzuan (221331081641).

Sumber: Harian Metro


Guna Sabun Eco Je Buat Pakaian Sekolah Kembali Putih, Tak Perlu Sental! Ikut Cara Wanita Ini, Mudah Dan Cepat.

Tak lama lagi sekolah akan dibuka. Tentu ibu-ibu sedang mencari kembali pakaian sekolah anak-anak. Apabila sudah lama tak pakai, tentu pakaian sekolah nampak lusuh. Masih ada masa untuk pastikan pakaian anak kembali tampak baharu.

Tak perlu beli yang baru. Hanya menggunakan sabun yang dibeli di kedai Eco. Harganya pun murah.
Sebagaimana yang dikongsi oleh wanita ini. Boleh cuba. Mudah dan cepat!

Basuh baju putih tanpa teruk menyental.

Bahan yang diperlukan:

Sabun A1 (beli kat kedai Eco) atau
sabun cap kapak/buruh (ada di Mydin) atau
sabun Kilat (ada di NSK)

Sabun basuh baju (cecair atau serbuk)

Mesin basuh (nak basuh tangan pun boleh)

Cara-caranya:

1. Masukkan baju sekolah agama dulu ke dalam mesin basuh.
2. Bubuh sabun basuh biasa.

3. Setkan mesin dengan mode speedy soak (ikut jenis mesin basuh).
4. Bubuh air.
5. Guntingkan suku sabun kuning ke dalam mesin basuh (nak sagat pun boleh).
6. Tenyehkan sabun kuning di leher baju kemeja, hujung lengan, poket..atau kesan kotoran yang lain. Lepas tu jangan lupa lempor dalam mesin.
7. Tutupkan mesin basuh.
8. Pergilah keluar berjimba dengan anak2 dan suami. Disarankan pergi shopping atau makan berat. Setakat minum cendol bawah pokok tak sempat siap.
9. Balik rumah dah siap.

10. Sidailah baju putih tersebut sambil kembang hidung hinshinsss melihatkan kebersihannya.

Mak Ramli tak sental langsung leher baju budak darjah 1 tu. Maka kurang sedikit muscle lengan MR.

Menarik perkongsian ini. Mudah buat mereka yang agak sibuk untuk menyental baju anak-anak. Lebih-lebih lagi punya anak yang ramai. Selamat mencuba!


Bayaran Pengeluaran KWSP  I-Lestari Bulan Pertama Akan Diterima Bermula  4 Mei

Bagi ahli Kumpulan Wang Simpanan Pekerja (KWSP) yang telah memohon Pengeluaran i-Lestari dan berjaya mendapatkan kelulusan, bayaran pengeluaran bulan pertama akan dikreditkan ke dalam akaun bank bermula esok hingga 18 Mei ini.

Ahli KWSP yang permohonan pengeluarannya diluluskan akan dimaklumkan mengenai pengkreditan itu menerusi laman sesawang i-Lestari sejurus bayaran dikreditkan ke dalam akaun bank masing-masing.

Ketua Pegawai KWSP, Tunku Alizakri Alias, berkata proses pengkreditan ke dalam akaun bank ahli mungkin mengambil masa satu hingga tiga hari daripada tarikh KWSP membuat pindahan.

“Tarikh sebenar wang tersedia dalam akaun bank untuk membolehkan ahli membuat pengeluaran adalah tertakluk kepada proses pelepasan bayaran bank masing-masing.

“Ahli perlu memastikan akaun bank mereka masih aktif dan tidak dibekukan,” katanya dalam satu kenyataan.

Sejak i-Lestari dilancarkan pada awal April lalu, KWSP sudah meluluskan lebih 3.51 juta permohonan berjumlah RM1.66 bilion.

“KWSP mengadakan perbincangan mendalam dengan bank-bank rakan kongsi sepanjang bulan lalu bagi memastikan sistem dan infrastruktur mereka bersedia untuk menerima dan memproses sejumlah besar deposit pada satu-satu masa.

“Kami kemudian bersetuju bahawa kaedah terbaik dan paling selamat adalah melalui pindahan dana harian secara berperingkat daripada KWSP ke institusi kewangan.

“Insya-Allah jika semuanya berjalan lancar, dijangkakan keseluruhan proses ini akan diselesaikan dalam masa dua minggu atau lebih awal,” katanya.

KWSP memahami keperluan mendesak ahli untuk menggunakan wang bagi melalui waktu mencabar ini walaupun khuatir Pengeluaran i-Lestari akan mengurangkan simpanan persaraan mereka.

“Kami berharap ahli sudah berfikir secara mendalam sebelum memutuskan jumlah yang akan dikeluarkan dari Akaun 2 mereka.

“Ini kerana mereka perlu mengimbangi keperluan tunai semasa dengan keperluan untuk memiliki kewangan yang utuh pada masa depan,” katanya.


Para Suami, Time Isteri Dah Bersiap Rapi Tu Tolonglah Snap. Memang Jarang Sangat Kami Mak-Mak Ni Tak Serabai- Hanis Zalikha

Mengimbas kenangan sewaktu kecil, Hanis Zalikha bercerita bagaimana waktu kecil keluarganya cukup rajin mengabadikan kenangan dengan mengambil gambar.

Dalam masa yang sama, beliau turut berpesan kepada para suami supaya  mengambil gambar isteri yang sudah bersiap rapi.

Kadang-kadang kita terlupa atau tak kuasa nak bergambar. Taknak nampak beria kan. Tapi sayang sangat sangat kalau tak abadikan sesuatu memori yang takkan dapat balik. Dulu parents kita pun rajin tangkap gambar kita membesar, hujung minggu pergi cuci kodak saiz 4r dekat kedai camera, hasilnya dapat simpan sampai sekarang!

Kita pun dapatlah gambaran suasana kita dibesarkan dan kenangan yang parents kita ciptakan. Tapi zaman kita ni ada cameraphone dah senang sangat, kalau tak berusaha tangkap gambar juga taktaulah ?

Dan para suami, time isteri dah bersiap rapi tu tolonglah snap snap. Memang jarang sangat kami mak2 ni tak serabai, so please ??


“The Dinosaur Part! Thanks Mommy Bagi Idea”. Cabaran Bagi Anak Ubat, Perkongsian Tip Elfira Loy Raih Pujian Ramai!

Perkara paling sukar bila anak-anak jatuh sakit adalah waktu memberi ubat, itulah yang dikongsikan pelakon, Elfira Loy  menerusi laman Instagramnya.

Ibu muda yang sedang hamil anak kedua ini bagaimanapun tidak berputus asa. Sebaliknya dia menggunakan trik tersendiri  kepada anak kesayangannya Rayyan yang kini sedang sakit.

“Bila kena bagi Rayyan makan ubat sorang- sorang ni, memang kena perketatkan permainan kita sebagai seorang ibu .

1. balut dia & lift his head a bit.

2. Duduk atas dia bagi tangan tak gerak ( jangan duduk betul pulak )

3. Pegang muka dia kuat kuat

4. Bagi dia nganga , spray ubat near to the throat. (near tu maksudnya dekat ye ibu-ibu bukan pada ) cara ini jugak di demokan oleh doktor.

“Fuhhh mommy setiap kali bagi ubat , bukan sebab dia tapi sebab kaki mommy memang akan auto lemah bila tengok ubat. So ni memang cabaran paling mencabar .

“Orang yang tak suka ubat, kena bagi orang lain makan ubat,” tulis Elfira menerusi kapsyennya yang mengundang perhatian ramai.

Menjengah ke ruangan komen, ada yang berkongsi pengalaman tak kurang yang memberi idea. Malah ada juga yang berterima kasih atas tip yang dikongsikan Elfira.

Elfira Loy  sebelum itu memaklumkan anak sulungnya itu  kerap demam, batuk, selesema. Selepas mendapatkan rawatan, Rayyan disahkan doktor mengalami jangkita kuman di bahagian paru-paru atau pneumonia.

Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


Bila Diuji Dengan Sakit, Bukan Sahaja Fizikal Perlu Dirawat Tapi Spiritual Juga! Deep Perkongsian Doktor Ni.

Apabila ada di antara ahli keluarga diuji dengan tahap kesihatan yang semakin merosot, sama ada serius atau sebaliknya tentu sahaja kita akan usahakan untuk mencari rawatan bagi memastikan ahli keluarga kita kembali jalani hidup sihat dan ceria.

Pun begitu, perkongsian daripada seorang doktor ini dalam menyentuh dalam usaha untuk menghadapi ujian kesakitan, ada satu perkara yang disentuh tentang perlu juga merawat dari aspek spiritual. Ini penting, kerana daripada itu akan timbul rasa tenang bagi setiap pesakit ketika berdepan dengan ujian yang diterima.

Ikuti perkongsian penuh daripadanya dan semoga mendidik diri kita dan seisi keluarga memahaminya dengan cara yang lebih baik.

Ini perkongsiannya.

Satu ketika seorang isteri pada pesakit saya datang ke klinik. Kebetulan dia adalah “pesakit” pertama. Jadi dia masuk dengan penuh perasaan.

Sebak. Sedih. Menceritakan apa yang berlaku pada suami beliau pada minggu lepas yang diserang stroke. Dikejarkan ke hospital dan baru semalam dibenarkan pulang ke rumah.

“Doktor, ada tak suplemen yang boleh saya ambil supaya dia cepat sembuh. Saya risau kesihatan suami saya. Saya mahu dia cepat sembuh dengan cara yang lain. “

Saya diam. Saya faham perasaan beliau. Isteri mana yang tidak risau kalau suami sedang sakit. Tentu akan terus berusaha untuk memastikan suami akan segera sembuh.

Tapi malangnya usaha untuk sembuh agak lambat timbul dalam diri. Hanya wujud setelah diserang penyakit yang sebenarnya boleh dielakkan.

Kebanyakan orang kita bersikap begitu. Bersikap reaktif iaitu mengambil tindakan apabila musibah telah berlaku. Tidak bersikap proaktif, iaitu berusaha untuk mengelakkan atau mencegah musibah yang menimpa.

Kita lebih suka memadamkan api setelah rumah terbakar, tetapi tidak berusaha mengelakkan kebakaran.

Padalah bersikap reaktif lebih banyak memakan belanja berbanding dengan sikap proaktif yang hasilnya tidak dapat dilihat.

Kita lebih nampak usaha orang yang cuba memadamkannya api, berbanding dengan usaha orang mengelakkan berlakunya kebakaran.

Mereka tidak sedar terdapat banyak langkah yang boleh dilakukan dengan belanja yang lebih murah dalam meningkatkan tahap kesihatan dan mencegah penyakit.

Islam sendiri mengajarkan kita agar berusaha untuk sihat agar mudah kita beribadah (akhirat) dan menjalankan tanggungjawab sebagai khalifah yang mentadbir dunia (keduniaan).

Ia meliputi kesihatan fizikal, mental dan spiritual. Inilah dikatakan pendekatan kesihatan yang holistik.

Kita nampak jika seseorang itu mengalami masalah kesihatan fizikal. Ia mengganggu rutin kehidupan, tidak mampu bekerja dan terpaksa berehat di rumah atau ditahan di wad.

Kita nampak jika seseorang itu mengalami masalah kesihatan mental, mereka menjadi tidak mempunyai emosi yang stabil apabila mereka bila berkomunikasi dengan orang lain. Panas baran, mendera, membuli dan pelbagai sikap buruk ketika berhubungan dengan orang lain.

Namun kita tidak nampak aspek kesihatan spiritual. Padahal kesihatan spiritual ini sangat penting. Jika tidak, pesakit tidak akan mendapat ketenangan diri, tidak mampu menguruskan stress dan tidak tahu hala tujuan hidupnya lalu membazirkan masa yang diberikan dengan cara yang tidak produktif.

Kita gagal merawat masyarakat secara lebih holistik. Kita merawat sebahagian dari tubuh kita, tetapi meninggalkan sebahagian lain.

Kita merawat masalah kemurungan tetapi kita gagal merawat hati dan kepercayaan (iman) mereka terhadap penyakit yang dihadapi sebagai ujian kepada mereka. Jadi mereka akan sentiasa marah, sedih atau putus asa dengan penyakit yang mereka ada. Ini menyebabkan stress dan keresahan yang memburukkan lagi kesihatan mereka.

Pendekatan yang holistik inilah yang ditunjukkan oleh Nabi kita.

Selama ini kita tidak perduli tentang asas soal halal dan haram dalam usaha mencari ubat, tidak tidak perduli jika cara pengubatan kita tidak mengikut cara yang ditunjukkan malah kita melakukan cara pengubatan dengan cara yang salah dan bertentangan.

Kita mengabaikan pendekatan spiritual seperti doa, solat, sedekah yang mana kita tidak dapat mengaitkan secara eksperimen bagaimana kaedah ini membantu penyembuhan. Pada hal inilah antara kaedah yang ditunjukkan oleh Nabi kita untuk mengukuhkan iman dan mencari kesembuhan.

Apakah yang kita perolehi dari rawatan yang sekerat-sekerat seperti ini? Penyakit akan bertambah dan sukar dikawal. Jiwa tidak tenang. Iman kita terhadap Allah juga berkurangan. Jadi kita gagal.

Carilah langkah yang holistik dalam merawat penyakit kerana kematian adalah pasti. Kita tidak mampu menangguhkannya. Dengan cara yg lebih holistik dan sempurna, kita mendapat kebaikan dunia (lebih sihat, bertenaga dan tenang) dan kebaikan akhirat (iman menjadi lebih kuat).

Semoga bermanfaat.


5 Perkara Ni Mak Ayah Kena Tahu Bila Anak Lelaki Usia 9 Hingga 15 Tahun. Ikuti Penjelasan Dr Ini Untuk Anak Lebih Berjaya.

Sebagai ibu bapa, semestinya anda tercari-cari apakah kaedah mendidik anak lelaki yang terbaik dengan kesan yang memberangsangkan.

Ruginya kalau kita anggap anak lelaki usia 9-15 tahun dah tak perlukan perhatian kita.
Padahal inilah masa yang paling penting dalam hidup mereka.
Kenapa penting?

1) Pada usia inilah mereka mencapai akil baligh.
Walaupun mereka pergi ke sekolah setiap hari, tapi ilmu tentang akil baligh ini belum cukup untuk mereka menempuhi zaman remaja.

2) Mak ayah wajib bantu anak dengan terangkan mengenai perubahan fizikal pada tubuh badan:
– Suara semakin garau
– Lagi banyak berpeluh
– Semakin tinggi
– Badan makin sasa
– Bulu tumbuh di muka, ketiak dan kawasan kemaluan
– Muka ada jerawat
– Mula tertarik pada jantina berlainan
– Badan mula ada bau tersendiri

3) Jika kita terangkan perubahan ni lebih awal, anak akan rasa lega sebab perubahan ni berlaku pada semua kawan lelakinya juga.

4) Yang paling penting, anak sedar yang semua perubahan ini adalah cara Allah memberitahu yang mereka sudah mencapai akil baligh.

5) Kawan-kawan, pada waktu ni juga hidup mereka mengalami transformasi yang besar.
✔ Setiap dosa mereka mula dicatatkan.
✔ Wajib solat fardu 5 kali sehari.
✔ Perlu menundukkan pandangan.
✔ Perlu minta izin sebelum masuk ke bilik makcik mereka.
✔ Tak perlu berada berdekatan dengan wanita yang bukan mahram.

Besar sungguh tanggungjawab seorang ayah sebab dia lah orang paling utama dalam mendidik anak.


“Macam Kakak & Adik Je, Ala Cantiknya.” Tampil Sedondon, Anak Siti Nordiana Raih Perhatian Ramai. Dah Besar Dah!

Sendirian membesarkan anak bukanlah satu tanggung jawab yang mudah, sementelah diri masih mauda. Namun, penyanyi terknal Siti Nordiana tidak lemah semangat, sebaliknya dia berjaya membuktikan dengan sokongan keluarga , dia mampu melakukannya.

“Sebagai ibu saya akui agak gementar dan cuba yang terbaik untuk anak. Saya tak pernah paksa dia janji benda yang dia belajar itu bermanfaat untuknya. Saya berikan yang terbaik untuknya.
“Saya jenis ibu yang sempoi, saya bukan jenis ibu yang mahu anak membanggakan ibu, sebaliknya saya mahu dia belajar benda yang baik.

Terbaru Nana memuat naik beberapa keping gambar bersama anaknya ketika Syawal yang lalu. Penampilan Nana dan Rayyan meraih perhatian ramai. Apa tidaknya anaknya nampak lebih besar dari Nana. Seolah-olah macam kakak dan adik.

Sedondon dalam persalinan rona merah jambu, rata-rata memuji Nana nampak muda di samping anaknya.

Untuk rekod, Rayyan adalah anak hasil perkongsian hidup Nana dengan bekas suaminya, arwah Mohd Faizal Yusup. Rayyan kini sudah berusia 13 tahun dan tidak hairanlah dia nampak semakin tinggi daripada ibunya.

“Rayyan masa arwah abah dia meninggal umur dia baru dua tahun tujuh bulan, dia masih belum faham lagi.

“Dulu waktu waktu masih kecil dan Rayyan sudah masuk sekolah, dia ada bertanya pada saya juga, sebab kadang-kadang saya hantar sendiri ke sekolah jadi dia bertanya…

“Mama semua orang datang dengan abah dia, Rayyan sahaja datang dengan mama. Itulah soalan yang paling susah saya nak jawab sebenarnya.”

“Saya jawab… Rayyan abahkan dah tak ada. Tak apa Rayyan jangan lupa baca Al-Fatihah untuk abah.

“Abah memerlukan doa Rayyan supaya abah senang dekat ‘sana’. Bila saya cakap macam tu barulah dia faham.

Penampilan Nana yang cukup manis manakala Rayyan nampak ‘abang-abang’ sangat.


Demam Dan Hidung Tersumbat?  Cuba Cara Tradisional Guna Susu Kunyit  Ini.

Musim hujan begini, pastinya tidak terlepas daripada demam dan selesema. Terutama bagi mereka yang mempunyai antibodi tak kuat. Jika anak-anak anda jenis yang sukar nak makan ubat, pasti ini mendatangkan masalah.

Jom cuba:

Bahan- bahan:
2 cawan susu (susu segar, susu tepung atau susu Farm Fresh/GoodDay/ DutchLady)
2 isi kunyit lebih kurang size ibu jari, dibersih, ditumbuk dalam lesung batu.
Sedikit air
Secubit dua serbuk Lada Hitam
Sedikit madu asli (optional)

Cara-cara:

Didihkan sedikit air dalam periuk.

Tumbuk isi kunyit hingga hancur dan perah jusnya.

Setelah air mendidih, kecilkan api. Masukkan susu dan kacau hingga sedikit berbuih. Ambil sedikit serbuk Lada Hitam, masuk dalam susu tu.

Kacau seketika, kemudian, masukkan jus kunyit. Setelah sebati, tutup api.

Tip tambahan

Masukkan madu sebagai perasa

Langkah berjaga-jaga:

Selamat mencuba!


Begini Sebutan Bila Jumpa Baris Surah Al-Quran Yang Terletak Pada Huruf Ketiga.

Apabila tiba bulan Ramadan tentu ramai antara kita mengambil kesempatan untuk khatam Al-Quran dan Tadarus. Namun untuk membaca surah bukan boleh buat main, kena tahu tajwid dan bacaaan kena betul, bimbang maknanya bacaan akan jadi lain.

Seeloknya perlu ada orang yang akan membantu membetulkan bacaan kita. Menerusi Facebook seorang wanita berkongsi   mengenai salah satu tajwid yang kita perlu tahu ketika membaca Al-Quran.

IKUTI PERKONGSIAN INI

#Repost @jentikhati @download.ins
—
Memandangkan puasa dah nak dekat, jom belajar belek cara bacaan bila ada hamzah wasol di depan.
.
Siapa tahu macam mana cara bacaan untuk ayat 31 surah Attaubah ni?
.
A. Attakhazu
B. Ittakhazu
C. Uttakhazu
.
Jawapannya Bm penerangan dibawah baca ya refresh pengetahuan.
.
*4 TIPS MEMBACA AWAL AYAT/KALIMAH YANG DIMULAI DENGAN HAMZAH WASOL ( ٱ )*.
.
Pesanan Awal : Sila baca dengan tenang & jangan stress untuk faham.
.
.
1⃣Jika dimulakan kalimah dengan adanya ال dihadapan, maka mulakan bacaan dengan baris atas.
.
Cth :
(ٱلۡیَوۡمَ نَخۡتِمُ عَلَىٰۤ أَفۡوَ ٰهِهِمۡ وَتُكَلِّمُنَاۤ أَیۡدِیهِمۡ وَتَشۡهَدُ أَرۡجُلُهُم بِمَا كَانُوا۟ یَكۡسِبُونَ).
.
[Surah Yasin : 65]
.
Contoh bacaan : Al-Yauma

Jika kalimah tidak dimulakan dengan ال, maka kita perlu guna kaedah melihat kepada baris yang terletak pada huruf ketiga. Ada 3 bentuk ;
.
2⃣Jika huruf ketiga berbaris depan, maka bacaan perlu dimulakan dengan baris depan.
.
Cth :
(ٱقۡتُلُوا۟ یُوسُفَ أَوِ ٱطۡرَحُوهُ أَرۡضࣰا یَخۡلُ لَكُمۡ وَجۡهُ أَبِیكُمۡ وَتَكُونُوا۟ مِنۢ بَعۡدِهِۦ قَوۡمࣰا صَـٰلِحِینَ).
.
[Surah Yusuf : 9]
.
Cara bacaan : Uqtuluu.
.
3⃣Jika huruf ketiga berbaris bawah, maka bacaan perlu dimulakan dengan baris bawah.
.
Cth :
(ٱنفِرُوا۟ خِفَافࣰا وَثِقَالࣰا وَجَـٰهِدُوا۟ بِأَمۡوَ ٰلِكُمۡ وَأَنفُسِكُمۡ فِی سَبِیلِ ٱللَّهِۚ ذَ ٰلِكُمۡ خَیۡرࣱ لَّكُمۡ إِن كُنتُمۡ تَعۡلَمُونَ).
.
[Surah At-Tawbah : 41]
.
Cara bacaan : Infiruu
.
4⃣Jika huruf ketiga berbaris atas, maka bacaan perlu dimulakan dengan baris bawah.
.
Cth :
(ٱصۡلَوۡهَا ٱلۡیَوۡمَ بِمَا كُنتُمۡ تَكۡفُرُونَ)
[Surah Ya-Seen : 64]
.
Cara bacaan : Ishlauha.
.
🏷Semoga bermanfaat dan selamat beramal.


Perlu Ker Pelindung Cahaya Matahari? Pakar Kimia Ini Jelaskan Keperluan Memakainya Supaya Kulit Tidak Bermasalah.

Biasanya setiap kali bangun pagi, tengok wajah untuk kusam di cermin, terus rasa stress. Ini menunjukan bahawa kulit wajah bermasalah.

Penjagaan wajah merupakan salah satu perkara yang penting lebih-lebih lagi jika anda bekerja dan perlu berhadapan dengan orang ramai setiap hari.

Begitu juga bagi yang bekerja di luar. Sudah tentu terdedah dengan cahaya matahari. Justeri, kulit perlu lindungi.

Biasa saya tidak manjakan kulit kalau duduk di rumah, cukup setakat pakai pelembab. Pelindung cahaya matahari juga saya tidak pakai kerana yakin dengan cermin rumah yang tinted. Namun disebabkan cuaca panas yang amat, hari ini saja saya sudah 3 kali pakai pelindung cahaya matahari (pagi, lepas zuhur dan lepas azar).
Tahukah anda pemakaian pelindung cahaya matahari SANGAT penting?
YA. Terutamanya bagi mereka yang memiliki kulit yang cerah disebabkan kurangnya pigmen melanin. Selain memberikan warna kepada kulit, melanin merupakan bahan kimia semula jadi yang dihasilkan oleh kulit yang mana berfungsi untuk melindungi kulit daripada kerosakan akibat cahaya matahari yang berlebihan.
Nak tahu lebih mengenai pelindung kulit daripada cahaya matahari ini, jom baca ulasan yang pernah saya kongsikan dulu

PELINDUNG CAHAYA MATAHARI

Kita selalu dengar mengenai produk penjagaan kulit yang dikenali sebagai pelindung cahaya matahari (sun protection). Daripada beberapa maklumat yang saya perolehi, ramai yang keliru dengan istilah “Chemical and Physical sun protection”, begitu juga dengan istilah “sunblock” (penghalang matahari) dan “sunscreen” (pengadang matahari).

Maka artikel ini akan cuba untuk menjelaskan perbezaan, dan keperluan mereka ini dari sudut kimia. Sebelum itu mari kita ulangkaji dulu apa itu cahaya matahari (tenaga apa yang terdapat di dalamnya) dan struktur kimia kulit agar kita jelas tentang fungsi perlindungan yang dimaksudkan, juga jenis interaksi kimia yang mampu dihasilkan.

Apakah yang Membentuk Cahaya Matahari?
Cahaya matahari ialah sebahagian daripada gelombang elektromagnet (electromagnetic wave) bersifat gabungan cahaya dan haba yang dipancarkan oleh matahari. Sinaran yang sampai kepada kita telah ditapis oleh lapisan atmosfera bumi yang mana terdiri daripada tiga kumpulan tenaga iaitu ~5% ultraungu (Ultra Violet: kurang dari 400 nm), ~43% cahaya Nampak (visible: 400 – 700 nm), dan ~55% inframerah (IR: lebih dari 700 nm).

Antara jenis tenaga yang dibawa oleh cahaya matahari ini, tenaga UV merupakan tenaga yang paling kuat yang mana mampu berinteraksi dengan sel kulit, seterusnya menyebabkan perubahan kepada struktur kimia kulit kita. Tenaga UV yang sampai kepada kulit kita ini diklasifikasikan kepada dua, mengikut jumlah kerosakkan yang mampu dilakukannya iaitu dikenali sebagai ultra violet ageing (UVA: 320 – 400 nm), dan ultra violet burning (UVB: 290 – 320 nm).

Dan cahaya UV inilah yang harus dielakkan dari mencapai ke permukaan kulit kita kerana ianya mampu menggelapkan dan membakar lapisan kulit (sunburn), seterusnya menyumbang kepada masalah kulit yang lebih teruk termasuklah penuaan pramatang dan kanser.

Bagaimanakah Struktur Kimia Kulit?
Kulit kita ialah epitilium berlintap (stratified epithelium), di mana setiap lapisan mengandungi jenis sel yang berlainan dan menjalankan fungsi yang berlainan. Ianya terdiri daripada tiga lapisan utama iaitu epidermis, dermis dan hypodermis. Di sini kita akan memberi tumpuan kepada lapisan paling luar iaitu lapisan epidermis yang mana terbentuk daripada dua lapisan utama yang dipanggil lapisan corneum (mengandungi sel-sel mati dan mengelupas), dan Malpighian (mengandungi pigment melanin yang memberi warna kepada kulit).

Lapisan corneum terbentuk dari bahan-bahan kimia semulajadi seperti ceramides, cholesterol dan free fatty acids. Antara bahan-bahan kimia ini, ceramides mendominasi (~50%) dan terbentuk dari molekul berkomponen sphingoid (sphingosine, phytosphingosine, 6-hydroxysphingosine atau dihydrosphingosine) yang memiliki sifat hydrophobic (tidak suka air) dan hydrophilic (suka air) – rujuk gambar di bawah

👇🏻.Bahagian hydrophilic ini mampu membentuk ikatan hydrogen (Hydrogen bond) dengan bahan kimia di dalam formulasi pelindung cahaya matahari yang digunakan pada kulit.
Lapisan Malpighian mengandungi sel-sel aktif yang berperanan menggantikan sel-sel mati pada lapisan corneum tadi dan berfungsi sebagai pelindung dari pancaran cahaya matahari.

Walaupun kulit secara semulajadi mempunyai pelindung cahaya matahari, namun disebabkan oleh pelbagai faktor (genetik, diet pemakanan, stress, aktiviti harian, perubahan hormone, usia, jantina dan pemakaian produk harian) akan penyumbang kepada kepelbagian komposisi bahan kimia kulit.

Tambahan pula kita berada di negara Malaysia yang beriklim panas (dan lembab), kita memerlukan perlindungan tambahan iaitu dengan memakai pelindung cahaya matahari yang bersesuian.

Apakah itu Pelindung Cahaya Matahari?

Pelindung cahaya matahari ialah formulasi produk berupa losen, gel, lilin (waxes) atau semburan yang mengandungi campuran bahan kimia aktif yang dipakai pada permukaan luar kulit (topikal) bertujuan untuk melindungi kulit dari sinaran UV matahari. Pelindung cahaya matahari ini diklasifikasikan kepada dua jenis iaitu kimia dan fizikal – lihat contoh gambar di bawah.

Pelindung cahaya matahari kimia mengandungi bahan kimia organik seperti octylcrylen, avobenzone, actinoxate… yang mudah larut dalam air, larutan organik atau minyak. Disebabkan oleh sifat keterlarutan, bahan kimia ini mampu membentuk ikatan hydrogen dengan struktur kimia kulit dan menghasilkan kemasan kepada si pemakai.

Bahan kimia pelindung ini akan menyerap cahaya UV yang terkena padanya dan menukarkan tenaga UV ini kepada sinaran electromagnet yang lebih rendah tenaga (kurang mudarat) iaitu infrared (IR) untuk dibebaskan. Pelindung cahaya matahari kimia biasanya menjadi pilihan kerana ianya mudah penyerap dalam kulit dan memberikan perlindungan yang lebih menyeluruh, namun boleh menyebabkan kerengsaan kulit kerana cahaya yang diserap oleh bahan kimia tadi berbentuk haba yang boleh dipindahkan kepada sel kulit.

Namun kesan ini bergantung kepada tahap sensitiviti kulit masing-masing.
Pelindung cahaya matahari fizikal pula mengandungi bahan kimia tidak organik seperti zinc oxide, titanium dioxide…yang tidak larut. Maka ianya tidak akan membentuk ikatan hydrogen dengan struktur kulit, namun bergantung kepada jumlahnya, mungkin mengaruh (induced) daya electrostatik dengan komponen kulit tadi.

Pada awalnya, mekanisma perlindungan oleh bahan kimia ini diterangkan sebagai memantulkan (reflect) atau menyelerakkan (scatters) cahaya UV menjauhi kulit. Namun, kajian mutakhir membuktikan bahawa mekanisma lindungan ini hanyalah benar jika partikel bahan kimia yang digunakan adalah bersaiz besar.

Memandangkan kini banyak penambahbaikan telah dibuat seperti mengecilkan saiz partikel (nanoteknologi) bahan kimia bermetal ini juga sebenarnya menyerap cahaya UV. Pelindung cahaya matahari jenis fizikal kurang digemari kerana melekit, sifat metalik bahan kimia yang digunakan (berkilat pada kulit) dan kurang kemasan (finishing) pada kulit, namun pelindung cahaya matahari jenis ini lebih selamat dan sesuai untuk jenis kulit sensitif.

Terdapat juga pelindung cahaya matahari yang mengandungi bahan kimia yang bersifat fizikal dan kimia (hybrid) seperti bisoctrizole atau lebih dikenali dengan nama Tinosorb M. Bahan kimia jenis ini menjadi bahan penstabil bahan kimia organik sedia ada, agar kurang termusnah dek kerana serapan cahaya UV yang berlebihan.

Di masa yang sama ianya juga mempunyai jangkauan lindungan UVA dan UVB yang lebih luas serta lebih stabil daripada pelindung cahaya matahari jenis kimia dan fizikal bersendirian. Namun, pengunaan pelindung cahaya matahari jenis ini tidak diketahui kesan jangka panjangnya pada kulit.

Apa pula perbezaan “Sunblock” dan “Sunscreen”?

Sebenarnya sunblock dan sunscreen adalah bertujuan yang sama iaitu memberikan perlindungan kepada lapisan luar kulit daripada terkena cahaya UV matahari. Asalnya istilah “sunblock” digunakan untuk pelindung cahaya matahari yang bersifat fizikal kerana mekanisma lindungan dengan pemantulan atau penyelerakkan tadi.

Namun setelah dibuktikan melalui kajian mutakhir yang mana mekanisma lindungannya juga adalah melalui serapan (absorption), maka istilah “sunblock” ditarik semula dan diseragamkan kepada istilah “sunscreen” sahaja. Walaubagaimanapun, konsep awal ini masih lagi digunakan secara meluas oleh penerang awam (baca: kebiasaan).

Bagaimana Memilih Pelindung Cahaya Matahari?
Selain daripada mengambil kira kesesuaian kulit, pemilihan dalam pelindung cahaya matahari juga dinilai dengan melihat Sun Protection Factor (SPF) dan Protection against UVA (PA) [atau biasa dinyatakan ‘broad spectrum protection’ sahaja] yang mampu ditawarkan oleh produk tersebut.

SPF merupakan skala yang digunakan untuk menilai daya tahan bahan kimia di dalam formulasi pelindung cahaya matahari melawan cahaya UV selama 10 minit sebelum sampai ke lapisan kulit.

Ianya diukur dengan kadar serendah 2 sehingga 100. SPF dikira dengan mengunakan formula matematik yang komplex namun boleh diringkaskan seperti:
Contoh, produk yang mempunyai SPF 15 mampu bertahan di bawah terik matahari selama 150 minit (15 x 10) sebelum permukaan kulit terbakar (sunburn).

Namun, kesilapan yang biasa berlaku adalah dengan menganggap tempoh keberkesanan pelindungan boleh diambil secara terus dari hasil pendaraban ini. Faktor lain juga harus diambil perhatian kerana jumlah pendedahan matahari terhadap kulit adalah lebih bergantung kepada tempoh masa yang dihabiskan di bawah matahari, keterikan cahaya matahari (jumlah cahaya UV pada ketika itu), dan ketahanan bahan kimia pelindung sebelum termusnah.

Juga kandungan lain di dalam formulasi pelindung cahaya matahari seperti bahan kimia barium sulfate dan talcum (talc). Dan yang paling penting ialah cara pemakaian yang betul (jumlah yang perlu disapu pada kulit) mengikut kesesuian aktiviti.

Nota Kaki: Jika anda mempunyai kulit yang sangat sensitif, mohon rujuk pakar kulit untuk cadangan pilihan pelindung cahaya matahari yang bersesuaian.

Jom turut serta bersama e-keluargagader Bonding Day #dirumahaje secara virtual!
Bukan sahaja dapat eratkan hubungan dengan keluarga tersayang, tapi boleh lakukan aktiviti yang menceriakan bersama-sama. Hadiah menarik menanti anda sekeluarga!


“Pedih, Perit, Remuk Hati Atas Pemergian Uzair..” Ibu Uyaina Kongsi Peribadi Arwah Anak Sulung

Semalam, pelakon dan pengacara Uyaina Arshad berkongsi khabar duka tentang pemergian abang sulungnya, Mohd Attaful Uzair bin Arshad ke negeri abadi dalam sebuah entri di Instagram miliknya.

Hari ini, turut memuat naik perkongsian di platform yang sama, ibu Uyaina turut berkongsi peribadi anak sulungnya itu di akaun Instagram miliknya.

“Innalillahi Wainna laihirojiun..Anakandaku Uzair kesayangan Ummi,

“Pedih, perit, luluh, remuk hati Ummi atas pemergian Uzair.. Namun Ummi tetap bersyukur untuk 35tahun ini Uzair sudah menjadi anak Ummi yang sangat baik. Anak yang sedari kecil sudah menggalas tugas sebagai ketua keluarga dengan baik, anak yang sentiasa menjaga nama baik keluarga, yang menjadi penyejuk hati Ummi, kebanggaan Ummi, anak yang sentiasa sangat menjaga solat dari zaman kanak2 lagi, yang selalu ajak solat berjemaah, yang sentiasa rajin ke masjid/surau, yang tidak meninggalkan Al-Quran dan solat2 sunat, yang sentiasa sangat beraklak mulia, yang sentiasa pemurah, yang sentiasa baik dengan insan insan lain, yang sentiasa menunjukkan contoh tauladan dan nasihat yang baik2 pada adik2 dan Ummi..

“Selagi Ummi hidup akan Ummi terus kasihi dan sayangi Tini, Haura dan Hanessa sepenuh hati Ummi.. Pergilah Uzair kembali pada Ilahi.. Ummi redha seredhanya.. Ummi ampunkan segalanya.. Ummi halalkan semuanya.. Semoga Syurga terindah tempatmu duhai permata hati sulungku, Mohd Attaful Uzair bin Arshad..” kongsinya.

Terdahulu dalam perkongsian Uyaina, dia sempat meluahkan kata mengenai abang sulung kesayangannya itu yang meninggal dunia sama usia dengan arwah bapanya.

“Pulangnya abang sulungku ke negeri abadi.. Bertemu Sang Pencipta. Orang baik selalu pergi dulu. Dia tersangat baik. Terlalu baik. Anak yang baik. Abang yang baik. Suami yang baik. Ayah yang baik.

“Lepas arwah Baba meninggal, dia jadi ketua keluarga. Dari kecik lagi dia dah set contoh yang baik untuk kami adik2. Dia masuk asrama. Kami semua nak masuk asrama. Dia berjaya dalam pelajaran. Kami semua nak berjaya dalam pelajaran. Dia sentiasa dahulukan Ummi. Kami adik2 berebut nak berbakti untuk Ummi.

“Dia baik. Dia pemurah. Dia penyayang. Baru je semalam kami berjumpa. Makan sama2. Bersembang macam2. Gelak sama2. Macam2 juga dia pesan.. Dia risaukan adiknya nak bersalin. Rupa-rupanya dia yang pergi dulu. Rasa tak percaya dia dah tak ada. Terlalu awal dia pergi.. Sama usia dengan arwah Baba sewaktu dia meninggal dunia.” tulisnya.

Lebih menyentuh hati, pemergian abang sulungnya itu jatuh pada hari jadi ibunya sendiri yang melahirkannya.

“Rasa terlalu perit dan sakit nak diungkap dengan kata2.. Kehilangan seorang insan yang terlalu baik. Kehilangan darah daging yang terlalu kami sayang..Hari ini, 19 Ogos adalah hari jadi Ummi.. Lama dia plan nak sambut birthday Ummi.. Akhirnya, hari lahir Ummi diiringi dengan pemergian anak sulungnya.. Allahuakbar..

“Abangku Uzair, Semoga syurga menantimu. Minta kalian semua hadiahkan Al-Fatihah buat Mohd Attaful Uzair bin Arshad.. Doakan juga kesejahteraan & kekuatan buat isteri & anak2nya.” tambah Uyaina.

Dalam pada itu, isteri kepada abang sulung Uyaina juga memuat naik entri tentang peribadi suaminya dan dia reda dengan pemergian suami kesayangannya.

“Ya Allah, aku redha atas ketentuanMu. Pergilah hubby menemui Sang Pencipta yg Mulia. Sayang bersaksi sesungguhnya hubby seorang suami, ayah, anak dan hambaNya yg sangat baik. Pergilah hubby.. Sesungguhnya Allah tempat kita kembali.

“Jika arwah suami saya ada berhutang dgn sesiapa, blh hubungi saya. Maafkan salah silap dia ya. Allahu hubby, belum 24jam hubby pergi sayang dah rindu sgt sgt.. Rasa mcm hubby oncall sahaja malam td dan akan balik rumah kejap lagi. InsyaAllah sayang akan jaga anak-anak kita dengan sepenuh jiwa dan nyawa sayang. Semoga kita disatukan semula di syurga nanti🤲” tulisnya.

Arwah selamat dikebumikan di Tanah Perkuburan Islam Kampung Teluk Piai, Kuala Selangor selepas Zuhur semalam. Takziah dari kami team Majalah Keluarga.


Dapat Teguran Suruh Anak Kecil Bertudung, Ibu Ini Tenang Aje.

Bukan mudah untuk mendidik anak-anak tentang aurat.

Ia suatu cabaran untuk anak-anak memahami sesuatu perkara.

Dan cabaran juga untuk kita sebagai parent untuk mengajar, untuk menyebarkan dan menerapkan nilai-nilai agama dalam jiwa anak-anak.

Sebagaimana perkongsian seorang ibu ini, Khairunnisa Hamzah mengenai anak perempuan ditegur kerana tidak bertudung.

Semalam semasa solat raya,

Ada seorang nenek menegur Aiyraa,

“Kenapa tak pakai tudung, ni? Lain kali pakai tudung tau, berdosa!” kata nenek tersebut dengan tangan warning dan buat muka garang.

Aiyraa malu, tunduk, nyorokkan muka ke peha Mommy. Yelah, satu saf dekat situ menoleh ke arahnya. Terkejut juga Mommy.

Mommy senyum sahaja sambil belai rambut Aiyraa. Risau dia nangis pula, ganggu khutbah. Try urut belakang dia harap dia cepat ok. Dia ni kalau dah menangis, Bomba datang pun tak settle air mata dan meraung dia.

Tapi,
Sambil urut tu Mommy cakap juga,
“Hah, kan nenek tu dah marah”

Tahun 2018 dahulu masa kami pergi umrah anak beranak, Mommy sendiri terkejut melihat anak-anak orang Arab dihias cantik rambutnya.

Berambut panjang dan pakai baju dress yang lawa macam Princess.

Rasanya tak jumpa pula anak kecil perempuan yang bertudung sepanjang kami ke sana.

Puas juga mencari.

Ada seorang Arab yang mencuit pipi kakak Aisyah dan Aiyraa yang masing-masing katika itu berusia 9 tahun dan 1 tahun.

“MasyaAllah, MasyaAllah” katanya ketika melihat mereka bertudung.

Rupanya,

Mereka tidak memaksa anak-anak bertudung ketika kecil, sampailah sampai waktu mereka mula berakal dan ketika anak kecil itu sendiri punya kemahuan untuk memakai, baru dipakaikan.

Tetapi, apabila sampai waktu wajib pakai, yakni akal baligh, wajib pakai! Dah tak ada alasan atau pilihan. Sampaikan ketika itu, ada dah undang-undang Negara yang akan menangkap mereka yang membuka aurat di khalayak ramai. Sebab, sudah sampai perkiraan dosa pahala buat si anak.

Sememangnya betul lagi bagus kalau dapat diajar dari awal.

Macam kakak Aisyah dahulu, umur 4 tahun lagi kakak Aisyah sendiri yang mahu. Pakai tudung, mengaji, puasa dan solat penuh, dari kecil.

Tetapi Aiyraa lain

Penuh dengan soalan. Why, why, why,

Penerangan Mommy pun belum menusuk kalbu dia lagi.

Aiyraa masih kecil.
Tapi Mommy tetaplah dakwah dia. Belikan tudung yang comel dan selesa. Pergi school dia pakai tudung juga. Slow-slow.

Time dia tak mahu, moody, tak selesa, taklah nak marah atau berdosakan dia.

Ada seorang Wanita Arab pernah berkata pada Mommy, “Anak perempuan, layan dia seperti Puteri ketika kecilnya dia. Satu masa nanti, dia akan penuh terikat dengan aurat dan kebebasan dia”

Pernah juga ada seorang makcik menasihati Mommy. Katanya, “Biarlah kanak-kanak menjadi kanak-kanak di Zaman kanak-kanaknya. Apabila dia terlarang daripada perkara yang dia tidak terlarang, maka dia akan memberontak apabila dewasa”

Penting untuk berikan kefahaman dan keikhlasan ketika kecil sebanyaknya. Bukan memaksa tanpa mereka mengerti apa keperluannya. Risau sebaik dewasa dan sudah lepas daripada ibu bapa, terus nak rasa apa yang masa kecil tidak dirasa.

Yang telah jelas terhukum dosa pahala itu ialah kita yang dewasa, bukan mereka.

Sumber: Khairunnisa Hamzah


Ini Cara Paling Win Jika Ibu-Ibu Nak Kulit Cerah & Berseri. Serius Mudah dan Menjimatkan !

Untuk mendapatkan kulit wajah yang cerah berseri tidak hanya bergantung kepada produk yang mahal semata-mata. Sebaliknya, anda hanya menggunakan bahan-bahan yang ada di dapur anda. Misalnya  kunyit dan beras dikatakan boleh membantu mencerahkan kulit wajah.

Cara-caranya seperti bawah ini.

1. Kisar kunyit hingga hancur. Guna kunyit hidup lagi berkesan dari serbuk kunyit. Tidak perlu risau, wajah tidak akan  menjadi kuning kerana bahan ini sudah campur dengan beras. (Kunyit 2-3cm).

2. Kisar beras yg direndam semalaman (setengah cawan beras).

3.  Campur dua-dua bahan tadi kemudian sapu pada muka. Gosok perlahan-lahan (kalau muka jenis berjerawat jangan gosok, sapu je) dan tunggu 30 minit dah. Bilas dengan air. Lepas tu cuci muka dengan menggunakan pencuci muka jika wajah anda kuning.

Tip:

•    Jika mahu tambah madu/yogurt/susu/ perahan limau nipis/putih telur pun boleh (pilih salah satu)

•    Boleh simpan dalam peti sejuk jika ada lebih.

Sumber: Aya Zuki


Ketua Pengarah Terengganu Dedah Lima Kluster Tidak Patuh SOP. Kes Makin Naik Warganet Titip Doa.

Sana sini kes peninkatan jangkitan covid 19 berlaku. Negeri Terengganu tidak terkecuali menghadapi impak pandemik ini.

Terbaru menerusi facebook milik Pengarah Kesihatan Terengganu, Dr Nor Azimi binti Yunus, mendedah penyebab berlakunya peningkatan kluster di negeri berkenaan.
____________________________

KHAS UNTUK WARGA TERENGGANU

DUA HARI berturut2 Terengganu melaporkan TIGA DIGIT kes harian Covid 19. Esok mungkin tiga digit lagi. Seramai 14 orang sedang dirawat di ICU HSNZ buat masa ini.

Apapun kami tidak terkejut langsung. Ini kerana tatakelakuan rakyat Terengganu sendiri yang memberi ruang dan peluang Covid 19 bersuka ria di Terengganu.

Saya kongsi kisah kisah Kluster yang mengesahkan TIADA PEMATUHAN SOP yang menyebabkan penularan jangkitan Covid 19 di Terengganu berlaku dengan pantas.

Kisah 1
Lepak lepak bersama 18 orang kawan di sebuah rumah kosong di Setiu. Akhirnya 17 disahkan positif melibatkan kawan lepak dan ahli keluarga. Seramai 162 kontak rapat dikesan.

Kisah 2
Seorang dikesan positif untuk saringan masuk kerja di Johor. Semua kontak rapat famili di Dungun disaring. Akhirnya 41 ahli keluarga dan kawan disahkan positif serentak. Seramai 245 kontak rapat dikesan.

Rupanya ada beberapa buah rumah dalam pagar yang sama. Turun naik rumah itu biasa. PPALUT MOLEK

Kisah 3
Menganjurkan majlis berbuka puasa melibatkan 20 orang. Akhirnya tercetus Kluster Bukit Pauh di Dungun dengan jumlah kes positif 78 orang dan 496 orang kontak rapat.

Merebak pula ke KT bila kes tadi ada diskusi dan moreh di kedai makan. Akhirnya 2 kawan dikesan positif.

Kisah 4
Masak ramai2 buat majlis berbuka puasa di sebuah surau di Marang. Macam2 aktiviti dibuat sebelum raya. Sukaan sungguh semua orang. Akhirnya 26 disahkan positif. Seramai 283 orang kontak rapat dikesan.

Kisah 5
Pergi mesyuarat di KL. Tidak buat penilaian risiko. Masuk kerja macam biasa. Akhirnya 36 disahkan positif. Akhirnya ribuan kontak terpaksa disaring

Berpuloh puloh kisah boleh dishare untuk diambik iktibar untuk mengesahkan TIADA PEMATUHAN SOP. SOP semua KELAUT. Sebab apa kelaut. Sebab mereka tak cakna, sambil lewa dan perlekehkan PEMATUHAN SOP. Semuanya dianggap rekaan dan menyusahkan.

Kita tak tahu status kawan kita masa majlis sosial di atas. Kita hanya tahu bila mereka disahkan positif. Akhirnya kita menjadi kontak rapat. Nasib tak baik kita pula disahkan positif.

IKTIBAR NYA. Jangan ambik mudah kebolehjangkitan Virus Covid 19 ni seperti berdiskusi untuk marking paper exam, akhirnya 3 guru disahkan positif.

Semua pemimpin masyarakat dari semua peringkat termasuk semua Ketua Jabatan sila pastikan PEMATUHAN SOP dikalangan semua rakyat dan anggota di kawasan/Jabatan masing2.

TANGGUHKAN semua majlis perkumpulan. Semua kena DUDUK RUMAH. Tidak ada guna peraturan PKP kalau masih ada yang bersukaria.

Kalau rakyat Terengganu rasa mereka kebal kepada Covid 19 teruskan aktiviti suka ria kalian.

Tiada paksaan untuk anda membaca tulisan ini. Boleh abaikan. Kalau ada manafaat sebarkan nasihat ini kepada semua orang.

Sumber: Dr Nor Azimi binti Yunus
Pengarah Kesihatan Terengganu


Ikut Cara Ini Jika Mahu Mengawal Anak-Anak Yang Suka Menggamuk.

Anak yang mengamuk, adalah seorang yang hilang kawalan. Ibarat dia sedang menghadapi badai dan taufan di dalam emosinya. Dia memerlukan sesaorang yang lebih bijak membawanya keluar daripada keadaan itu dengan selamat. Jika anda ibu bapanya, hilang kawalan sama, maka bertambah teruklah keadaan.

Dengan kata lain, anak-anak memerlukan bantuan kita terutama dalam keadaan seperti ini. Itu sebabnya marah yang melulu, tengking dan menjerit kepada mereka tidak akan memberi kesan yang positif bagi jangka panjang.Memanglah mereka diam dan NAMPAK seperti dengar cakap anda tetapi… hati dan jiwa mereka tercalar.

Pertama – Jika anak hilang kawalan, anda perlu lebih tenang dan TIDAK hilang kawalan diri anda pula.

Kedua –  Kaji sebab anak itu mengamuk. Jika letih, maka beri dia rehat. Jika dia kecewa, maka tenangkan  emosinya. Anda perlu menunjukkan dengan lebih lagi kasih sayang anda melalui ketenangan dan kesabararan pada ketika ini kerana anak hanya mengamuk bila mereka resah.

Ketiga – Jika anak mengamuk dan anda menjerit-jerit suruh dia diam. Maka payah untuk dia diam dan ikut kata-kata anda kerana apa yang berlaku pada ketika itu menunjukkan anda tidak mengawal keadaan dengan baik. Namun, anda boleh naikkan suara anda sedikit, to match suara dia, contohnya, panggil nama dia kuat sikit, katakan nama dia Azim. Tapi BUKAN dengan nada marah. AZIM (suara agak kuat untuk match dengan suara dia). Bila anda mendapat attention dia, kemudian teruskan kata- kata anda dengan perlahan sedikit dari segi nada dan sebutan.

Empat – ajak dia menarik nafas dan anda juga menarik nafas dengan tenang dan dalam-dalam. Semasa itu Istigfar dan ajak dia Istigfar. Anak sebesar ini sudah boleh mengikut. Sebut dengan tenang. Sehinggalah dia menjadi reda.Sebelum anak reda, anda kena reda dahulu. Ini bukan masa untuk mahu memberitahu siapa yang lebih berkuasa dan kata-kata siapa yang hendak didengar.

Lima- Tenangkan diri anda dulu – Istigfar.. jangan biar iblis menyemarakkan apinya. Lihat punca mengapa dia mengamuk dan sebagainya.

Enam- Tegaskan suara anda untuk mendapat perhatian, kemudian pimpin mereka untuk menjadi lebih tenang dgn suara dan pergerakan anda yang lebih tenang, lembut, perlahan.

Tujuh- Minta izin untuk pegang/peluk dia. Jangan terus peluk. Umur begini sudah mula faham mereka. Walaupun anda berniat baik, namun, anda perlu berhemah dan jangan terus invade space mereka. You gain more respect by respecting them. Respect is earn not demanded.

Lapan- Setelah tenang baru beritahu bahawa perangai mengamuk begitu bukanlah cara yang baik untuk mendapat perhatian dan pertolongan anda. Jemput mereka untuk memberitahu resah hati mereka dengan baik dan beri mereka masa itu. Puji mereka bila mereka melakukannya.

Memang kita geram dengan perangainya pada ketika itu. Tapi ingatlah, anak kita itu tidak dilahir sememangnya degil dan jahat dan suka mengamuk dan akan mengamuk hanya untuk menyakitkan hati ibu dan bapa yang dia sayang. Fikir-fikirkan kembali mengapa pula dia hendak menjadi degil? Jawapan soalan ini memberi anda kesedaran betapa tidak baiknya kita bersangka buruk terhadap anak kita bila mereka lemah pada ketika itu.